TH sasar 500,000 pendeposit guna THiJARI menjelang akhir tahun

KUALA LUMPUR: Lembaga Tabung Haji (TH) menyasarkan jumlah pendeposit yang menggunakan platform THiJARI meningkat kepada 500,000 orang menjelang akhir tahun ini, berbanding kira-kira 300,000 pendeposit pada masa kini.

Pengarah Urusan Kumpulan dan Ketua pegawai Eksekutif TH, Datuk Nik Mohd Hasyudeen Yusoff (gambar) berkata, sasaran tersebut dijangka bertambah didorong oleh pelancaran aplikasi telefon pintar THiJARI oleh TH.

“Aplikasi THiJARI ini adalah seiring dengan kecenderungan penggunaan teknologi masa kini yang membolehkan pendeposit melakukan transaksi atas talian.

“Antara urusan yang boleh dilakukan menerusi aplikasi THiJARI ini termasuk urusan pertanyaan baki, cetak penyata, pemindahan wang, semak status haji dan pendaftaran haji,” katanya kepada pemberita selepas melancarkan THiJARI, di sini, semalam.

Nik Mohd Hasyudeen berkata, penggunaan saluran dalam talian mendapat sambutan baik pendeposit dengan rekod menunjukkan 78 peratus transaksi TH dilakukan menerusi portal THiJARI, ATM dan CDM serta perbankan internet bank rakan strategik TH iaitu Bank Islam, Bank Rakyat, Maybank dan CIMB Islamik.

Menurutnya, 45 peratus pendeposit TH terdiri daripada generasi muda berumur 30 tahun ke bawah dan terdedah dengan kemudahan teknologi.Sementara itu, katanya, majoriti pendeposit TH tidak berdepan masalah dari segi urusan dengan pihak TH sepanjang tempoh Perintah Kawalan Pergerakan (PKP) sejak Mac lalu.

“Setakat ini, sejak bermula wabak Covid-19 sehingga sekarang, deposit kita makin bertambah dengan jumlah besar, secara amnya pendeposit tiada masalah cuma ada sesetangah yang memerlukan bantuan.

“Pada masa sekarang, deposit kita sudah mencecah RM75 bilion, peningkatan kira-kira RM5 bilion sepanjang tempoh Covid-19 atau lebih kurang (dari) Februari hingga sekarang,” katanya.- Bernama

See author's posts


Sebatang Lilin

Di sini,
anak-anak berkelana dalam gulana
masih berbalam-balam aksara luka
dalam lipatan sejarah alpa
terpinggir dan meminggir rasa duka
kerana telah dijanjikan sekian lama
akan dinyalakan lilin tua
biar ada sedikit cahaya daripada tiada
melakar denai hidup ke padang bahagia.
Di sini,
mentari masih belum betah terbit
siang terlalu jauh di sudut malam
di kamar ilmu kelammu
tempat bertamu igauan dan impian
bertandang resah semusim
kunyalakan lagi lilin tua ini
agar bila nanti kau bangun dari tidur
ada jalur-jalur cahaya jujur
ikhlas memeta jalan membujur
ke taman makmur.
Adi Badiozaman Tuah
10.5.2022
See author's posts


SENI BAHARU PELANCONGAN

NAMA baharu Kementerian Pelancongan bagi Sarawak cukup menarik sekali untuk diperkatakan. Dulu dinamakan Kementerian Pelancongan, Kesenian dan Kebudayaan, kini dikenali sebagai Kementerian Pelancongan, Seni Kreatif dan Seni Persembahan.

Perubahan pada nama itu jelas dapat menggambarkan bentuk penekanan yang diberi oleh Kerajaan Sarawak dalam fokusnya untuk memastikan industri pelancongan dibangunkan untuk meletak Bumi Kenyalang ini menjadi sebuah destinasi pelancongan perdana di Malaysia.

Langkah ini dilihat sebagai sejajar dengan Wawasan 2030 yang ingin meletakkan Sarawak sebagai wilayah termakmur dalam tempoh lapan tahun mendatang. Ia juga suatu kerasionalan untuk menjajarkan pembangunan industri pelancongan yang sudah memiliki landskap perubahan yang amat ketara akibat impak pandemik Covid-19.

Pelan Induk Pelancongan 2021-2030

Kerajaan Sarawak melibatkan Unit Perancangan Ekonomi (EPU) bersama-sama menggerakkan pemain industri pelancongan, kesenian dan kebudayaan dalam merangka Pelan Induk Pelancongan Ketiga 2021-2030.

Pendekatan inklusiviti sedemikian usaha yang paling praktikal dan afdal untuk menjajarkan perancangan dengan kaedah pelaksanaan bagi membangunkan pelancongan yang sudah pasti memiliki model perniagaan yang menuntut pendekatan yang tidak konvensional lagi seperti apa-apa yang dilakukan pada era pra-Covid-19.

Kreativiti tonggak pelancongan

Tidak dapat dinafikan juga seni kreatif sememangnya bersinonim dengan pelancongan kerana selama ini pun pelancongan itu berkait rapat dengan kesenian, kebudayaan dan warisan yang di dalam setiap kategori itu ada ciri-ciri kesenian tersendiri.

Justeru, mestilah Kementerian Pelancongan, Industri Kreatif dan Seni Persembahan bertanggungjawab untuk menonjolkan bahawa Sarawak ialah destinasi perdana pelancongan Malaysia kerana di Sarawak seni dan kreativitinya ada pada krafnya, tenunannya, cerita rakyatnya, bahasa-bahasa etniknya, dalam karya sasteranya, adat resamnya, dan seumpamanya.

Malahan, tempat-tempat menarik seperti taman negaranya, gua-guanya, tarian-tarian pelbagai etnik, selain makanan-makanan eksotik masyarakat pribumi Sarawak juga memiliki ciri-ciri keunikan yang tiada tolok bandingnya.

Gerak tindak melandasi Dasar Industri Kreatif Kebangsaan yang mengenal pasti seni kreatif di bawah 10 kategori iaitu seni visual; seni persembahan; musik; sastera; filem/televisyen dan kandungan permainan; fesyen dan rekabentuk; seni tradisional dan kebudayaan; pendidikan kreatif; teknologi kreatif; dan seni kulinari.

Keterangkuman kesemua ini memang wajar diambil kira secara mendalam dan serius sebagai fokus untuk keperluan jangka panjang pembangunan industri pelancongan bagi Bumi Kenyalang yang indah, permai dan unik ini.

Peranan belia signifikan

Satu lagi keistimewaan Kementerian Pelancongan di Sarawak ini adalah, ia turut digandingkan dengan Kementerian Belia, Sukan dan Pembangunan Keusahawanan.

Merangkumi dua kementerian ini di bawah bidang kuasa seorang Menteri yang sama adalah satu langkah yang bukan setakat merancakkan pembangunan pelancongan Sarawak, malah memberi warna, tenaga dan nafas kesegaran kepada industri pelancongan yang dibangunkan itu.

Demi kelicinan tadbir urus pula empat orang Menteri Muda dilantik untuk membantu Menterinya untuk memastikan setiap sayap masing-masing berupaya dijalankan dengan baik.

Atas sebab itulah, kita lihat Dato Sebastian Ting Chiew Yew diamanahkan sebagai Menteri Muda untuk mengendali unit pelancongan, industri kreatif dan seni persembahan manakala Datuk Snowdan Lawan sebagai Menteri Muda membimbing unit belia, sukan dan pembangunan usahawan.

Untuk memastikan pula agar fokus terhadap belia ini ditekuni secara bersistematik dilantikkan pula dua lagi Menteri Muda iaitu Dato Gerald Rentap Jabu (memfokus belia dan sukan) manakala Dr Ripin Lamat (memfokus Pembangunan Usahawan).

Kita lihat kebijaksanaan sebalik penamaan kementerian serta pelantikan tenaga tadbir urus yang begitu rapi sekali.

Dalam usaha membangunkan belia, membangunkan sukan dan membangunankan keusahawanan, secara tidak langsung golongan belia sudah terdedah dengan selok-belok membangunkan pelancongan kerana latihan keusahawanan yang mereka jalani sudah tentu termasuk mengusahakan perusahaan yang ada kaitan langsung dengan pelancongan dan kesenian-kesenian yang diberikan penekanan.

Pelancongan, seni, belia dan keusahawanan dirangkum dalam satu bakul untuk menjaja pelancongan Sarawak agar dunia dapat merasa betapa Sarawak adalah Bumi Kenyalang yang indah, makmur, harmonis.

Manikam Borneo

Kita inginkan Sarawak dilabelkan oleh pelancong asing dan serantau sebagai manikam Malaysia yang berkilau dari Pulau Borneo.

See author's posts


TH jangka bantuan kewangan haji meningkat RM500 juta 2024

KUALA LUMPUR: Lembaga Tabung Haji (TH) menjangka jumlah Bantuan Kewangan Haji akan meningkat kepada hampir RM500 juta pada 2024 sekiranya kos bayaran menunaikan ibadah haji tidak disemak.

Menteri di Jabatan Perdana Menteri (Hal Ehwal Agama) Datuk Dr Mohd Na’im Mokhtar berkata, perkara itu akan memberi kesan kepada TH yang perlu memberikan agihan keuntungan berpatutan kepada pendepositnya.

“Saban tahun, TH berdepan dengan pelbagai cabaran dalam pengurusan haji termasuklah kenaikan kos menunaikan ibadat haji yang di luar kawalan TH di mana ia memberi kesan terhadap kemampanan kewangan institusi ini serta cabaran untuk mengekalkan tahap perkhidmatan terbaik.

“Bagaimanapun, TH akan meneruskan Bantuan Kewangan Haji bagi membantu jemaah haji muassasah yang menunaikan haji buat pertama kali dan kurang pendapatan untuk meringankan bebanan kewangan mereka,” katanya pada Waktu Pertanyaan-Pertanyaan Menteri di Dewan Rakyat, hari ini.

Beliau menjawab soalan Datuk Ahamad Saad@Yahaya (PN-Pokok Sena) yang ingin tahu asas pertimbangan kerajaan meletakkan kos perbelanjaan jemaah haji berdasarkan kategori pendapatan B40, M40 dan T20.

Menjelas lanjut, Mohd Na’im berkata walaupun boleh menerima Bantuan Kewangan Haji, bakal haji kumpulan B40 dan M40 diberikan peluang untuk secara sukarela membayar lebih daripada kadar ditetapkan, meskipun mungkin tidak dapat membayar sepenuhnya kos haji.

Bagi musim haji 1444 Hijrah, kos haji adalah RM30,850 untuk setiap jemaah muassasah Malaysia iaitu peningkatan lapan peratus berbanding RM28,632 tahun lepas (1443 Hijrah) dan sejak 2001 hingga 2022, sebanyak RM2.2 bilion telah dibelanjakan bagi Bantuan Kewangan Haji.

Menurut Naim, TH sentiasa bekerjasama dengan beberapa agensi kerajaan untuk menyemak silang maklumat bakal haji dengan pangkalan data sedia ada berkaitan pendapatan mereka.

Katanya kadar bayaran haji yang bersasar adalah mengambil kira tahap kewangan individu bakal haji dan bukan pendapatan isi rumahnya.

Menjawab soalan tambahan Datuk Mohd Isam Mohd Isa (BN-Tampin) mengenai cadangan mewujudkan tabung wakaf haji bagi memberi bantuan kewangan sama rata kepada jemaah, Mohd Na’im berkata perkara itu boleh dipertimbangkan dengan menilai keberkesanannya pada masa hadapan. – Bernama

See author's posts


Sarawak siap sedia hadapi banjir

KENANGAN… Dato Sri Fatimah Abdullah bergambar bersama agensi yang terlibat pada program Latih Amal danSimulasi Pusat Pemindahan Sementara Bencana Peringkat Negeri Sarawak 2022 selepas perasmiannya di DewanSerbaguna Ranchan, semalam.

SERIAN: Sebanyak 627 pusat pemindahan sementara (PPS) dengan kapasiti mampu menempatkan lebih 162,091 mangsa banjir disediakan di negeri ini.Ia sebagai persediaan menghadapi monsun timur laut (MTL) yang diramal membawa hujan lebat dan ribut petir antara akhir bulan ini hingga Januari tahun depan.Menteri Pembanguan Wanita, Kanak-Kanak dan Kesejahteraan Komuniti, Dato Sri Fatimah Abdullah berkata selain itu sebanyak 25 pangkalan hadapan turut disediakan bagi menempatkan bekalan makanan kering untuk diagihkan kepada mangsa banjir.“Persiapan ini adalah untuk membekalkan makanan ke lokasi yang sukar diakses terutama di pedalaman.“Jumlah PPS itu boleh bertambah jika banjir berlaku di kawasan di luar jangka yang tidak termasuk dalam senarai kawasan kerap banjir,” katanya.Beliau berkata demikian pada sidang media selepas Program Latih Amal dan Simulasi PPS Bencana Peringkat Negeri Sarawak 2022 di Dewan Serbaguna Ranchan, di sini semalam.Fatimah berkata, pihaknya juga bersedia untuk menghadapi situasi luar jangka seperti banjir yang tiba-tiba berlaku di kawasan yang tidak pernah berlaku bencana itu sebelum ini selain tanah runtuh yang menjejaskan kediaman penduduk.Katanya, bagi tujuan itu PPS tambahan akan ditentukan oleh Residen serta Pegawai Daerah kawasan yang terbabit.Dari segi aset katanya, Jabatan Kebajikan Masyarakat Sarawak (JKMS) mempunyai 48 kenderaan yang boleh digunakan untuk operasi bencana, 10,000 khemah boleh lipat dan 272 petak mudah alih.“Seramai 1,971 kakitangan dan sukarelawan JKMS telah bersiap sedia untuk digerakkan sekiranya berlaku bencana banjir.“Seramai 285 orang yang terdiri daripada pegawai kaunselor dan pasukan sokongan psikologi akan membantu mangsa bencana yang terkesan dari segi emosi akibat bencana banjir,” katanya.Beliau berkata sehingga kini, JKMS mempunyai satu depo berskala besar di Jalan Datuk Mohd Musa di Samarahan dan tiga depo mini di Miri, Kuching dan Samarahan, dengan semua barangan serta peralatan yang diperlukan disimpan dengan baik dan bersedia untuk dihantar semasa operasi banjir.Turut hadir, Ahli Undangan Negeri (ADUN) Bukit Semuja, John Ilus, Pengarah JKMS, Noriah Ahmad, Residen Serian, Selamat Yati Yaniah dan Pegawai Daerah Serian Lim Hock Meng.

Oleh NICKELYSON LAKUN

See author's posts


Vietnam beli vaksin AstraZeneca

HANOI: Vietnam bersetuju untuk membeli 30 juta dos vaksin Covid-19 buatan AstraZeneca di samping berusaha untuk mendapatkan lebih banyak vaksin daripada beberapa sumber lain, termasuk Pfizer.

Negara itu sebelum ini turut bersetuju akan membeli vaksin buatan Rusia.

Namun, Vietnam berjanji tidak akan mendapatkan bekalan vaksin secara tergesa-gesa memandangkan negara itu berjaya mengawal penularan virus dengan hanya 1,494 kes positif dan 35 kematian direkodkan setakat ini.

Vaksin yang dibangunkan AstraZeneca bersama Universiti Oxford itu lebih murah itu berbanding vaksin lain serta boleh disimpan dalam peti sejuk konvensional yang memudahkan aspek logistik dan pengedaran, terutamadi negara membangun.

“Kami telah menandatangani persetujuan untuk menjaminkan vaksin AstraZeneca buat 15 juta orang, bersamaan dengan 30 juta dos,” kata Timbalan Menteri Kesihatan Truong Quoc Cuong.

Tambah beliau, Vietnam juga sedang berunding untuk membeli vaksin dari Pfizer,vaksin Sputnik V dari Rusia serta dari China.

Katanya, Vietnam turut layak membeli vaksin daripada program COVAX oleh Pertubuhan Kesihatan Sedunia (WHO) untuk meliputi 16 peratus populasinya, bersamaan dengan 15.6 juta orang.

Vietnam juga sedang dalam usaha membangunkan vaksin sendiri, ‘Nano Covax’ yang telah menjalankan ujian klinikal ke atas manusia manakala vaksin tempatan kedua bakal memulakan ujian klinikal bulan ini.

Namun, negara itu masih belum meluluskan penggunaan mana-mana vaksin buat penduduknya. – AFP

See author's posts


61 permohonan diluluskan

KUCHING: Kerajaan Sarawak meneruskan inisiatif Bantuan Khas Pesakit Buah Pinggang dengan sebanyak 61 permohonan baharu di kalangan golongan B40 diluluskan.

Menteri Kebajikan, Kesejahteraan Komuniti, Wanita, Keluarga dan Pembangunan Kanak-kanak, Dato’ Sri Fatimah Abdullah berkata, bantuan khas itu melibatkan bantuan klinikal dan bantuan sokongan (Mesin, pengangkutan dan transplant).

“Setakat Januari hingga Disember 2020, sebanyak 88 permohonan telah diterima namun daripada jumlah tersebut sebanyak 61 permohonan lulus dengan perbelajaan sebanyak RM420,452.

“Manakala 18 permohonan yang tidak diluluskan adalah disebabkan pesakit telah meninggal, mendapat subsidi rawatan di Hospital Kerajaan, jarak kediaman adalah kurang 30KM, pendapatan keluarga melebihi syarat kelayakan yang ditetapkan dan kos rawatan dialysis dibiayai oleh Kementerian Kesihatan, Jabatan Perkhidmatan dan PERKESO.

“Daripada jumlah keseluruhan permohonan tersebut, terdapat sembilan permohonan yang tidak lengkap di mana tiada pengesahan Pakar Nefrologi dan perlu siasatan lebih lanjut tentang keadaan pemohon,” katanya.

Beliau berkata demikian pada Sidang Media Inisiatif Bantuan Khas Pesakit Buah Pinggang di Sarawak di Bangunan Baitulmakmur, di sini, semalam.

Jelasnya, bantuan klinikal dan sokongan tersebut adalah meliputi rawatan untuk penyakit buah pinggan iaitu, pemasangan Arteriovenous Fistula (AVF) secara ‘one-off’, rawatan hemodalisis, Continuous Ambulatory Peritoneal Dialysis (CAPD) dan Pemindahan atau Transplan Buah Pinggang.

“Bantuan klinikal merangkumi (pembayaran) pemasangan Arteriovenous Fistula (AVF) secara ‘one-off’ sehingga RM3,000, suntikan Erythropoietin (EPO) sehingga RM240 sebulan dan rawatan mengikut keperluan sebulan dan hemodalisis maksimum RM200 untuk setiap pesakit setiap sesi rawatan.

“Bagi bantuan pengangkutan pula sebanyak RM50 untuk satu sesi (13 sesi sebulan) dan pemindahan buah pinggang (transplant) adalah sebanyak RM5,000 diberikan secara ‘one-off’ bagi menampung kos pengangkutan dan penginapan ketika menerima rawatan susulan di Hospital Kuala Lumpur,” ujarnya.

Katanya, Rekod daripada Jabatan Kesihatan Negeri Sarawak pada 2018 menunjukkan terdapat 3,317  pesakit buah pinggang di Sarawak.

Oleh JEAKQLEYN YACHO

See author's posts


Sampah jadi produk kreatif, inovatif

Kertas, plastik, kaca antara barang boleh dikitar semula.

Sekiranya kita bijak mengubah bahan kitaran ini, pasti hasilnya cukup menarik dan eksklusif dan boleh dijual bagi memperoleh pendapatan sampingan.

Selalunya barangan kitar semula ini akan dibuat barang perhiasan mengikut kekreatifan seseorang individu tersebut.

Surat khabar lama misalnya mempunyai nilai komersial tersendiri untuk ditransformasi sebagai produk kraf yang mampun menjana pendapatan sampingan.

Sekiranya kita kreatif, surat khabar lama ini boleh direka menjadi bakul, pasu bunga, tudung saji, topi dan sebagainya.

DALAMI KONSEP ‘WASTE to WEALTH’

Baru-baru ini, Menteri Kerajaan Tempatan dan Perumahan Dato Sri Dr Sim Kui Hian semasa berucap pada Program InnoWaste yang diadakan Miri berkata, berdasarkan kajian Pengurusan Sisa Bersepadu Sarawak, hanya 10.6 peratus barang buangan dihantar untuk dikitar semula berbanding 89.4 peratus.

“Kita perlu mendalami konsep ‘WASTE to Wealth’ dan tidak melihat keluaran fizikal sahaja, sebaliknya lebih kreatif dan inovatif dalam menghasilkan produk baharu dalam pengurusan sisa buangan sekali gus menjadikannya satu pendapatan,” katanya.

Katanya,pengurusan sisa buangan di Sarawak amat membebankan serta menelan kos yang amat tinggi.

“Kita harus bijak meneroka idea-idea baharu untuk mengurus barangan buangan menerusi aktiviti dan projek InnoWaste serta mencontohi negara Jerman dan Jepun dalam membudayakan amalan kitar semula.

BANYAKKAN PROGRAM KEPENTINGAN KITAR SEMULA

Dalam program yang sama, Setiausaha Tetap Kementerian Kerajaan Tempatan dan Perumahan Datu Antonio Kahti Galis dalam ucapanya menyeru pihak berkuasa tempatan (PBT) supaya memperbanyakkan program kepentingan kitar semula.

“Idea kreatiif dalam mengitar semula barangan terbuang adalah satu tindakan bijak dalam menangani pencemaran alam sekitar,” katanya.

Menurut beliau , penglibatan masyarakat dalam kitar semula amat penting supaya masyarakat dapat membantu PBT dalam menangani masalah pembuangan sampah tidak terkawal seperti masalah pencemaran sungai, longkang tersumbat, masalah pembiakan nyamuk dan sebagainya.

Progam InnoWaste diadakan bersempena Minggu Inovasi Perkhidmatan Awam Peringkat Negeri Sarawak Tahun 2020.

Program itu dianjurkan bersama secara kolaborasi oleh Perkhidmatan Awam Negeri Sarawak dan Perkhidmatan Awam Persekutuan Sarawak.

Oleh Liong Chai Ling

See author's posts


Parit dibersih, elak banjir kilat

SIBUTI : Parit utama di kawasan kampung di Daerah Subis kini giat dibersihkan untuk mengelak banjir kilat berlaku, berikutan hujan lebat saban hari.

Pihak kontraktor pembersihan parit yang enggan nama disiarkan ketika ditemui berkata, banyak parit utama di kampung-kampung di Bekenu telah dibersihkan.

Katanya, pembersihan itu dilakukan untuk memudahkan air hujan terus mengalir ke sungai dan mengurangkan risiko banjir kilat.

“Pembersihan parit adalah di Kampung Dagang, Kelapa, Menjelin dan Jengalas. Kedudukan kampung ini berada di kawasan rendah yang berisiko tinggi mengalami banjir kilat,” katanya.

Utusan Sarawak difahamkan beberapa kampung di sini turut mendapat pemantauan oleh Anggota Sukarelawan Pertahanan Awam Daerah Miri.

Keadaan cuaca di sebelah petang sentiasa tidak menentu ketika ini yang mendung dan hujan adalah sebab utama pihak berkuasa tempatan mengadakan pembersihan parit.

Oleh Ugir Liu

See author's posts


Gaji permulaan rendah antara faktor simpanan rendah – KWSP

KUALA LUMPUR: Gaji permulaan rendah bagi mereka yang memulakan kerjaya sebelum gaji minimum dilaksanakan pada 2013, merupakan antara beberapa faktor menyumbang kepada jumlah simpanan rendah bagi, kumpulan berumur 40 hingga 54 tahun yang mempunyai baki kurang RM10,000.

Kumpulan Wang Simpanan Pekerja (KWSP) dalam kenyataan di sini hari ini memaklumkan, selain itu faktor lain yang turut menyumbang kepada perkara itu ialah cabaran struktur gaji, dengan 44 peratus penyumbang KWSP mempunyai pendapatan kurang dari RM2,000 dan 81 peratus mempunyai pendapatan kurang dari RM5,000.

“Caruman yang tidak konsisten disebabkan oleh ahli yang beralih keluar dan masuk dari sektor formal, di mana hanya 45 peratus daripada 4.81 juta ahli dalam kumpulan umur ini, telah membuat caruman pada 2022 manakala selebihnya tidak membuat sebarang caruman pada tahun lepas.

“Hanya separuh daripada tenaga kerja sektor swasta yang berada di bawah kontrak pekerjaan formal, diwajibkan untuk membuat caruman kepada KWSP. Tenaga kerja selebihnya terdiri daripada individu dalam sektor lain seperti pertanian, pekerjaan tidak formal, pekerja kontrak atau pemilik perniagaan,” menurut kenyataan itu.

Selain itu KWSP memaklumkan, sebanyak 2.85 juta atau 59 peratus daripada ahli daripada kumpulan umur berkenaan, telah memohon lebih daripada satu kali pengeluaran berkaitan Covid-19 dan mengeluarkan sebanyak RM62 bilion, seterusnya mengurangkan lagi jumlah simpanan mereka.

Sehingga akhir Disember 2022, terdapat seramai 4.81 juta ahli KWSP dalam lingkungan umur 40 hingga 54 tahun, dengan 2.17 juta daripadanya merupakan ahli aktif dan 2.64 juta ahli tidak aktif (didefinisikan sebagai tidak membuat sebarang caruman dalam setahun lepas).

KWSP dalam pada itu menyambut baik inisiatif sumbangan one-off sebanyak RM500 oleh kerajaan kepada ahli aktif dan juga tidak aktif, sebagai langkah untuk meningkatkan simpanan persaraan ahli.

“Insentif berkenaan akan menjadi pemangkin kepada pembinaan semula simpanan ahli, untuk mencapai persaraan yang lebih selesa dan seterusnya membantu mengurangkan kesan berikutan perkembangan pesat populasi menua Malaysia,” menurut kenyataan itu.

Perdana Menteri Datuk Seri Anwar Ibrahim ketika membentangkan Belanjawan 2023 pada 24 Februari berkata kerajaan bersetuju untuk menambah RM500 caruman simpanan KWSP akaun 1 bagi ahli berumur 40 hingga 54 tahun, yang miliki simpanan kurang RM10,000. – Bernama

See author's posts


Berjaya kumpul RM224,128 bantu anti-pandemik

KUCHING: Kempen ‘Dana Sokongan Anti-Pandemik Sarawak’ yang dilancarkan oleh Persatuan Cina Bahagian Kuching, Samarahan dan Serian telah berjaya mengumpulkan 2,863 penderma dengan sumbangan berjumlah RM224,128.

Sejak kempen itu dilancarkan pada 1 Julai lalu, sebanyak 53 persatuan, syarikat dan organisasi telah mengemukakan senarai penderma mereka serta sumbangan yang dikumpulkan kepada persekutuan dan jawatankuasa kempen pengumpulan dana.

Pada sesi perjumpaan Zoom mingguan ketiga pada Sabtu, Presiden Persatuan Kuching, Samarahan dan Persatuan Cina Bahagian Serian, Dato Richard Wee mengucapkan terima kasih dan penghargaan kepada jawatankuasa kempen dana tersebut atas usaha dan dedikasi mereka dalam menjalankan kempen penggalangan dana selama setengah bulan yang lalu.

Pada masa sama, Dato Wee juga mengucapkan terima kasih kepada persatuan, organisasi dan individu yang telah menyumbang kepada dana tersebut dan respons positif dan sokongan yang diberikan kepada persekutuan.

“Pengenalan kepada kempen dana berkenaan oleh persekutuan adalah untuk menunjukkan sokongannya terhadap usaha kerajaan dalam memerangi pandemik Covid-19 ini.

“Jika dapat diperluas ke gerakan massa dengan tindak balas berjuta-juta orang, ia bukan sahaja mempunyai makna yang luas dan besar, tetapi juga berfungsi sebagai contoh perpaduan nasional,” katanya menerusi satu kenyataan media semalam.

Tambahnya, persekutuan itu sendiri terdiri daripada 122 anggota persatuan dan beliau percaya bahawa sasaran yang telah ditetapkan dapat dicapai jika semua dapat bersama-sama menjanjikan sokongan penuh mereka terhadap kempen tersebut.

Selain daripada ahli persatuan persekutuan, jawatankuasa kempen mengumpul dana itu juga dilanjutkan kepada masyarakat Cina di Bau, Lundu dan Daerah Sematan serta sekolah rendah dan menengah Cina di bandar Kuching untuk mendapatkan lebih banyak dana untuk kempen tersebut.

Oleh JEAKQLEYN YACHO

See author's posts


Kelab Rotary iktiraf jasa Dr. Noor Hisham

KUALA LUMPUR: Ketua Pengarah Kesihatan Tan Sri Dr Noor Hisham Abdullah malam semalam diberi satu lagi pengiktirafan atas sumbangan besar beliau dalam memerangi Covid-19.

Dr Noor Hisham dipilih sebagai penerima anugerah Paul Harris Fellow, pengiktirafan tertinggi diberikan oleh Kelab Rotary kepada individu yang banyak menyumbang jasa untuk tujuan baik.

Anugerah itu disampaikan kepada beliau pada majlis Pemasyhuran Presiden dan Gala Kutipan Dana Tahunan Ke-93 Kelab Rotary Kuala Lumpur Diraja (RCKL) di sini, malam semalam oleh presiden kelab itu yang baru dimasyhurkan Prabagaran Vythilingam.

“Anugerah ini sebagai tanda penghargaan, pengorbanan dan komitmen ditunjukkan oleh petugas barisan hadapan dalam mendepani pandemik global yang tidak pernah berlaku sebelum ini, mereka telah memenangi hati dan minda negara,” kata Dr Noor Hisham dalam ucapannya semasa menerima anugerah itu.

Antara tokoh terkemuka yang telah dipilih sebagai penerima anugerah Paul Harris Fellow ialah Presiden Amerika Syarikat Ke-39 Jimmy Carter (James Earl Carter, Jr.), angkasawan James Lovell, Setiausaha Agung Pertubuhan Bangsa-Bangsa Bersatu  Javier Perez de Cuellar dan pencipta vaksin polio Jonas Salk.  Diwujudkan pada 1957, anugerah itu bagi mengiktiraf individu yang telah memberi sumbangan besar dan menyokong usaha dermawan seperti imunisasi kanak-kanak daripada polio dan menyediakan air bersih ke kawasan miskin di seluruh dunia.

Kementerian Kesihatan turut diberi pengiktirafan dengan Anugerah Perkhidmatan Cemerlang Rotary manakala RCKL Diraja dipilih sebagai penerima anugerah The Brand Laureate International Premier Award 2020 bagi kepimpinan dalam perkhidmatan kemasyarakatan.- Bernama

See author's posts


Projek Gaharu Ulu Menyang hasilkan Teh Gaharu Premium

Usia pokok gaharu di Ulu Menyang, Batang Ai yang ditanam sejak tahun 2016 belum mencapai tahap matang tetapi  penduduk Rumah Manggat sudah mulai meraih hasil daripada tanaman berkenaan.

Bukan tuaian pokok kerana spesies gaharu yang mereka tanam hanya matang pada usia lima tahun tetapi tuaian daun pokok ini untuk diproses menjadi teh herba premium.

Meski jumlah tuaian belum begitu lumayan tetapi penduduk gembira kerana titik peluh mereka selama ini sudah mula membuahkan hasil.

“Kami di rumah panjang amat gembira dan bersyukur dengan projek ini.  Dari awal lagi kami menerima baik projek ini kerana melihat potensinya untuk memajukan ekonomi kami sendiri dan untuk sampingannya pula, memulihara habitat orang utan,” kata Tuai Rumah (TR) Manggat Meringai.

Justeru menjadi tanggungjawab penghuni rumah panjang ini untuk memantau projek berkenaan berkembang sebagaimana yang telah digariskan di dalam Pelan Tindakan Strategik Orang Utan Ulu Sungai Menyang.

Sebelum ini mereka pernah dibantu oleh sukarelawan di dalam kerja-kerja penanaman 11,000 daripada 14,000 anak pokok gaharu di atas kawasan seluas 5.5 hektar memandangkan kabanyakan penduduk sudah berusia.

“Kami memantau kondisi daun, melaksanakan pembajaan dan pembersihan ladang secara berjadual.  Bagaimanapun kami mendapat bantuan baja, peralatan kebun dan mesin rumput,” kata beliau.

Menurut TR Manggat, setakat ini sudah dua kali mereka menuai daun gaharu dan mengikut perancangan, penuaian dan penjualan daun gaharu akan dilakukan tiga kali setahun.

“Kami  diberi tunjuk ajar oleh Pengarah Urusan Aquilaria Plantation Sdn Bhd, Dr. Lim Chan Khoon tentang jenis daun yang sesuai dituai.  Penuaian ini juga mengambil masa yang agak lama kerana mengikut proses kematangan daun,” katanya.

WWF-Malaysia yang menjadi agensi pelaksana dan penyumbang dana projek ini di dalam satu kenyataan berkata pihaknya telah menandatangani perjanjian eksklusif dengan Aquilaria Plantation Sdn Bhd, selaku pembekal anak pokok gaharu untuk membeli hasil tuaian daun gaharu dari projek ini.

Penduduk rumah panjang juga menikmati hasil sampingan lain daripada projek ini, misalnya bantuan projek lain daripada Jabatan Hutan Sarawak seperti baik pulih rumah panjang, bekalan air bersih daripada pembinaan empangan mini dan projek Tagang.

PERMINTAAN DARI CHINA

Sementara itu, Dr. Lim  di dalam temubual bersama WWF-Malaysia memberitahu bahawa teh daun gaharu mempunyai permintaan yang tinggi di China kerana dipercayai mempunyai banyak khasiat.

Teh herba ini dikatakan berfungsi untuk mengatasi insomnia, mengurangkan paras gula dalam darah dan membantu mengurangkan kadar kolesterol.

Disebabkan permintaan tinggi ini maka pihaknya memberi penekanan kepada kualiti teh gaharu yang dihasilkan dari Ulu Menyang ini dengan hanya memilih daun separa matang dan berwarna hijau tua sederhana untuk dituai.

Pengurus Projek Inisiatif Iklim Antarabangsa, WWF-Malaysia Cynthia Chin berkata pihaknya amat berpuas hati dengan perkembangan projek ini dan berharap lebih banyak rumah panjang dapat dilibatkan di dalam projek seperti ini pada masa akan datang.

“Kami berharap agar masyarakat tempatan akan diperkasakan ke arah pengurusan bersama sumber alam semula jadi mereka. Hal ini kemudiannya akan membawa kepada masa hadapan yang lestari; yang menguntungkan manusia, orang utan dan kawasan habitat mereka,”  katanya.

Sementara itu, Jabatan Hutan pula telah menggariskan beberapa kejayaan daripada projek ini.

Antaranya,  aktiviti pembalakan dapat dikekang di kawasan ini bagi menjaga habitat orang utan melalui pembatalan lesen pembalakan, meningkatkan status sosio-ekonomi komuniti setempat, mengubah kawasan ini menjadi hotspot pelancongan, menjadi pemangkin promosi Taman Negara Batang Ai serta meningkatkan kualiti air dan alam semulajadi di tasik hidro Batang Ai.

Disebabkan kejayaan ini maka projek gaharu Ulu Menyang telah dijulang sebagai pemenang Pingat Emas pada Anugerah Kualiti Perkhidmatan Awam Negeri Sarawak (AKPANS) dalam kategori High Performance Team (HPT).

Anugerah itu disampaikan bersempena dengan Hari Perkhidmatan Awam pada 4 Disember 2019 di Pusat Konvensyen Borneo Kuching (BCCK).

Oleh Haini Darani

See author's posts


RM30 juta bayar pusat kuarantin

KUCHING: Kerajaan Sarawak telah mengeluarkan lebih RM30 juta setiap dua bulan untuk membayar 87 hotel yang dijadikan pusat kuarantin Coivd-19 d di negeri ini.

Menteri Pelancongan, Kesenian dan Kebudayaan, Datuk Abdul Karim Rahman Hamzah berkata, pusat kuarantin Covid-19 adalah kawalan ketat yang dibuat oleh Jawatankuasa Pengurusan Bencana Negeri (JPBNS) untuk melindungi rakyat Sarawak.

“Saya tidak keberatan untuk berkongsi bahawa setiap dua bulan kerajaan harus membayar lebih dari RM30 juta untuk hotel yang dijadikan pusat kuarantin.

“Selain membantu industri hotel dengan menunjuk mereka sebagai pusat karantina di mana kementerian telah menerapkan sokongan jangka pendek untuk pemulihan industri pelancongan dan penglibatan aktif dalam pelbagai pemain industri pelancongan dan pihak berkepentingan untuk menghidupkan kembali sektor ini.

“Ini termasuk membina keyakinan untuk memperketatkan Prosedur Operasi Standard (SOP) oleh JPBNS, insentif perjalanan diskaun melalui kempen Sia Sitok untuk mempromosikan perjalanan dalam negeri, membantu industri perhotelan dengan menjadikannya sebagai pusat kuarantin, insentif untuk menggalakkan acara perniagaan di rumah dan peningkatan keupayaan dan penyelidikan berterusan untuk mempersiapkan kedatangan pelancong,” katanya.

Beliau berkata demikian ketika berucap pada Majlis Pelancaran Perkhidmatan Bas Elektrik anjuran Syarikat Kuching Metro di Pusat Konvensyen Borneo Kuching (BCCK) di sini, semalam.

Mengulas lanjut, Karim berkata tahun lepas, kedatangan pengunjung ke Sarawak menurun 74 peratus kepada 1,199,872 berbanding tempoh yang sama pada tahun 2019 (4,662,419).

“Resit pelancongan telah menurun sebanyak 75 peratus menjadi RM2.88 bilion berbanding dengan tempoh yang sama pada tahun 2019 di mana pandemik ini telah mempengaruhi industri pelancongan dengan jumlah kerugian sekitar RM8.69 bilion.

“Dengan adanya vaksinasi Covid-19, perjalanan domestik di Malaysia dan Sarawak dijangka pulih perlahan pada separuh kedua tahun 2021 menjangkakan jumlah kedatangan pengunjung sebanyak 1.1 juta dengan anggaran penerimaan pelancongan sebanyak RM2.64 bilion.

“Bagaimanapun, anggaran sasaran ini akan sangat bergantung pada keadaan global Covid-19,” katanya.

Oleh JEAKQLEYN YACHO

See author's posts


JKNS terus lakukan ujian saringan secara rawak

KUCHING: Jabatan Kesihatan Negeri Sarawak (JKNS) akan terus melakukan ujian saringan secara rawak dari masa ke semasa terhadap sesuatu kumpulan yang dianggap sensitif terhadap wabak Covid-19 di dalam komuniti.

Timbalan Ketua Menteri, Datuk Amar Douglas Uggah Embas berkata, setakat semalam sebanyak 22 fasiliti kesihatan yang dikenal pasti di seluruh Sarawak telah diambil sebanyak 1,884 sampel bagi ujian Covid-19 untuk kes Influenze-Like Illness (ILI), bermula April lalu.

“Daripada jumlah tersebut satu sampel positif telah dikesan di Sibu (0.05 peratus) pada April 2020.

“Manakala 1,875 sampel adalah negatif dan lapan sampel masih menunggu keputusan ujian makmal,” katanya.

Beliau yang juga Pengerusi Jawatankuasa Pengurusan Bencana Negeri Sarawak (JBPNS) berkata demikian pada sidang media perkembangan Covid-19 di Dewan Undangan Negeri (DUN) Lama di sini, semalam.

Menurutnya, sebanyak lima klinik kesihatan Kementerian Kesihatan Malaysia (KKM) Bahagian Kuching telah dikenal pasti untuk menjalankan Surveilance Respiratory Symptomsbermula pada 20 Julai lalu dengan 316 sampel telah diambil untukujian Covid-19 (RT-PCR) dan kesemua keputusan adalah negatif.

“Manakala bagi saringan di pasar awam di seluruh Sarawak, JKNS telah menjalankan saringan di 14 pasar awam dan sebanyak 2,399 sampel telah diambil dengan 2,388 adalah negatif.

“Daripada jumlah itu, 11 adalah positif iaitu tujuh di Pasar Stutong dan empat di Medan Niaga Satok yang mana kedua-dua di Kuching,” jelasnya.

Tambahnya, JKNS turut melakukan ujian saringan secara rawak di 152 buah tapak pembinaan iaitu dengan 11 di Bahagian Kota Samarahan, Serian (5 tapak), Sri Aman (4 tapak), Betong (7 tapak), Sarikei (4 tapak), Sibu (4 tapak), Kapit (4 tapak), Mukah (16 tapak), Bintulu (33 tapak), Miri (59 tapak) dan Limbang (5 tapak).

“Sebanyak 1,439 sampel bagi ujian Covid-19 (RT-PCR) telah diambil dan daripada jumlah sampel tersebut 1, 029 sampeldari warganegara Malaysia dan 410 sampel dari Pendatang Asing Dengan Izin.

“Hasil saringan mendapati hanya satu sampel yang positif dari tapak pembinaan di Bahagian Samarahan, manakala 1,438 sampel adalah negatif,” ujarnya.

Mengulas mengenai saringan di 44 ladang yang mana tujuh terletak di, Sri Aman (10 ladang), Mukah (8 ladang), Betong (10ladang) dan Bintulu (9 ladang), Uggah berkata, sebanyak 604 sampel telah diambil.

” 277 sampel adalah dari warganegara Malaysia dan 327 sampel dari Pendatang Asing Dengan Izin.

“Daripada jumlah itu, 569 sampel adalah negatif Covid-19, manakala 35 sampel lagi masih menunggu keputusan ujian makmal,” katanya.

Mengenai saringan keatas nelayan, Uggah menjelaskan sebanyak 175 orang nelayan dari Bahagian Sibu dan Betong telahdisaring dan kesemua keputusan ujian saringan tersebut adalah negatif.

Sementara itu katanya sebanyak 114 guru dan kakitangan di 17 taska Sarawak telah menjalani saringan Covid-19 dengan kesemua keputusan adalah negatif.

Oleh Zarina Abdullah

See author's posts


Kerajaan saran majikan tawar gaji minimum kepada pekerja

MENTERI Pembangunan Usahawan dan Koperasi Tan Sri Noh Omar (lima, kiri) dan Menteri Sumber Manusia Datuk Seri M.Saravanan (empat, kanan) bergambar bersama penerima-penerima replika cek Tekun pada Majlis Pelancaran Kempen Mencarum Perkeso Usahawan Tekun semalam. • Foto BERNAMA

KUALA LUMPUR: Kerajaan menyeru lebih ramai majikan menawarkan gaji pekerja pada kadar melebihi gaji minimum sedia ada, kata Menteri Sumber Manusia Datuk Seri M. Saravanan.

Beliau berkata, pendekatan syarikat AEON Co (M) Bhd dan Westports Holdings yang baru-baru ini telah menawarkan gaji pada kadar RM1,500 kepada pekerja mereka wajar dijadikan contoh.

Saravanan berkata, walaupun semakan kasar terhadap gaji minimum ini belum diputuskan dan dimuktamadkan oleh kerajaan, terdapat majikan yang telah mula membayar gaji minimum pada kadar RM1,500.

“Kedua-dua majikan (AEON dan Westports Holdings) ini telah menunjukkan contoh baik yang mana mereka prihatin dengan permasalahan pekerja walaupun dengan keadaan ekonomi masih terkesan akibat pandemik Covid-19,” katanya dalam kenyataan semalam.

Perdana Menteri Datuk Seri Ismail Sabri Yaakob sebelum ini berkata, kerajaan sedang melaksanakan sesi libat urus dengan majikan berhubung pelaksanaan gaji minimum RM1,500 bagi membolehkan ia dilaksanakan secara holistik. – Bernama

See author's posts


Tragedi Thailand, CNN mohon maaf

BANGKOK: CNN mengemukakan permohonan maaf susulan insiden menjalankan penggambaran di pusat asuhan kanak-kanak di Uthai Sawan, Nong Bua Lamphu yang menjadi lokasi pembunuhan berdarah serta menarik balik video itu daripada laman sesawangnya.

Dua wartawan CNN itu, seorang warga Australia, 47, dan seorang warga Britain, 34 didenda RM619.31 (5,000 baht) dan meninggalkan negara itu selepas pihak berkuasa mendapati mereka menyalahgunakan visa pelancong.

Bagaimanapun, mereka dibebaskan daripada tuduhan memasuki dan membuat penggambaran di tempat kejadian tanpa kebenaran.

Timbalan Ketua Polis Negara, Jeneral Surachate Hakparn berkata siasatan mendapati pasukan itu mendapat kebenaran daripada pegawai kesihatan yang berada di tempat kejadian.

Kedua-dua wartawan berkenaan tidak menyedari bahawa pegawai kesihatan itu tidak mempunyai kuasa memberi kebenaran untuk memasuki premis terbabit, katanya.

Kedua-dua wartawan itu turut mengemukakan permohonan maaf.

“Saya ingin memohon maaf kepada rakyat Thailand terutamanya keluarga mangsa tragedi.

“Kami menyesali perbuatan kami yang telah menambahkan lagi kesedihan dan penderitaan. Itu bukan niat kami,” kata seorang kru CNN, Anna Coren.

Sementara itu, Naib Presiden Eksekutif dan Pengurus Besar CNN International, Mike McCarthy turut memohon maaf.

Dalam satu kenyataan, beliau kesal atas kesilapan yang dibuat dan kesulitan yang mungkin dihadapi polis Thailand.

Beliau berkata CNN berhenti menyiarkan laporan itu dan menarik balik video itu daripada laman sesawangnya.

“Pihak kami tidak pernah berniat untuk melanggar mana-mana peraturan dan tiada tali garisan polis di sekitar tempat kejadian ketika itu.

“Selepas membuat rakaman selama sekitar 15 minit, pasukan itu cuba beredar namun, pintu pagar perkarangan ditutup dan tali garisan polis telah dipasang, mereka terpaksa memanjat pagar untuk keluar,” katanya.

Kelab Wartawan Asing ke Thailand (FCCT) menegaskan tindakan dua kru CNN itu adalah tidak profesional dan melanggar etika kewartawanan dalam pelaporan jenayah.

Pada Khamis lalu, seorang anggota polis yang dipecat bertindak membunuh 36 orang termasuk 24 kanak-kanak berusia antara dua hingga empat tahun dan 12 dewasa termasuk isterinya di Uthai Sawan di wilayah Nong Bua Lamphu.

Lelaki berusia 34 tahun itu dilaporkan membunuh 23 kanak-kanak yang sedang tidur selepas mereka selesai menikmati makan tengah hari.

Pembunuh kemudian melarikan diri dari tempat kejadian dan pulang ke rumah dan membunuh isteri serta anak lelakinya sebelum bertindak membunuh diri.-Bernama

See author's posts


Ariel dengan lagu ‘Gelora’ bawa pulang RM30,000

KUCHING: Aruel Ariel dinobatkan juara Getaran Jiwa apabila meraih 68.2 markah, sekali gus mengalahkan tiga peserta lain.

Menyampaikan lagu ‘Dimanakan Ku Cari Ganti’ dan ‘Gelora’ di pusingan akhir, Aruel Ariel berjaya menambat hati juri tetap serta juri awam dengan persembahannya yang memukau.

Untuk itu, dia membawa pulang hadiah berupa wang tunai berjumlah RM30,000.

Pengurus Saluran TVS, Aizal Ibrahim berkata persembahan Aruel Ariel yang penuh yakin berjaya melayakkan dirinya mengungguli gelaran juara Getaran Jiwa.

“Bukan sahaja barisan juri, malah penonton juga menggemari cara penyampaian Aruel Ariel,” katanya pada sidang media di Stadium MBKS.

Sementara itu, Santiana Ramli muncul naib juara dengan lagu ‘Tari Tualang Tiga’ dan ‘Gelora’. Dia membawa pulang hadiah berupa wang tunai berjumlah RM15,000.00.

Afif Tenor yang menyanyikan lagu ‘Sedangkan Lidah Lagi Tergigit’ dan ‘Tiada Kata Secantik Bahasa’ pula berpuas hati di tempat ketiga dengan hadiah wang tunai RM10,000.00.

Ameem yang meraih kedudukan keempat dengan membawakan lagu ‘Ada Ubi Ada Batas’ dan ‘Tiada Kata Secantik Bahasa’ pula membawa pulang hadiah wang tunai RM5,000.00.

Hasil undian peminat, Afif Tenor turut berjaya meraih Anugerah GJ Pilihan Jiwa dan membawa pulang wang tunai RM1,000.

Persembahan setiap peserta dinilai melalui sistem pemarkahan yang terbahagi kepada 70 peratus oleh barisan juri profesional dan 30 peratus oleh juri awam yang mengundi di atas talian menggunakan ‘Meter Jiwa’.

Persembahan peserta minggu akhir ini dinilai oleh Dato Nash selaku Ketua Juri serta Norafizah Busman sebagai Juri Tetap dan Faizal Tahir selaku juri jemputan.

Turut hadir, Menteri Pelancongan, Industri Kreatif dan Seni Persembahan, Dato Sri Abdul Karim Rahman Hamzah dan isterinya.

Saksikan siaran ulangan pentas akhir Getaran Jiwa di saluran 122 Astro dan MYTV pada hari Ahad 3:30 petang dan hari Khamis 12:15 tengah hari. Ikuti laman media sosial Getaran Jiwa (https://linktr.ee/getaranjiwa) untuk sebarang maklumat lanjut.

Oleh Mohd Neenatul Aizal

Keterangan gambar

KENANGAN…Aruel Ariel (dua dari kanan) bergambar bersama peserta finalis yang lain selepas selesai konsert Getaran Jiwa di Stadium MBKS, semalam.

See author's posts


Harga runcit RON97, RON95, diesel kekal

KUALA LUMPUR: Harga runcit petrol RON97, RON95 dan diesel kekal bagi tempoh 27 Oktober hingga 2 November 2022.

Kementerian Kewangan (MoF) dalam kenyataan hari ini memaklumkan harga runcit petrol RON97 kekal pada paras RM3.95 seliter, RON95 pada RM2.05 seliter dan diesel pada kadar RM2.15 seliter.

Menurut kementerian itu, harga runcit produk petroleum secara mingguan itu mengikut formula Automatic Pricing Mechanism (APM).

“Bagi melindungi pengguna daripada kesan kenaikan harga sebenar minyak di pasaran global, kerajaan mengekalkan paras harga siling RM2.05 seliter bagi petrol RON95 dan RM2.15 seliter bagi diesel walaupun harga pasaran sebenar kedua-dua produk itu telah meningkat melebihi paras harga siling yang ditetapkan.

“Kerajaan akan terus memantau kesan perubahan harga minyak mentah dunia dan mengambil langkah yang bersesuaian bagi memastikan kebajikan dan kesejahteraan rakyat terus terpelihara,” menurut kementerian itu. – Bernama

See author's posts


Jangan leka, kukuhkan parti

KABONG: Jentera Parti Pesaka Bumiputera Bersatu (PBB) N.40 Kabong diingatkan agar tidak terlalu selesa serta leka atau alpa sebaliknya, terus bekerja keras untuk pastikan kemenangan dalam pilihan raya negeri Sarawak ke-12 (PRN-12) nanti.

Pengerusi PBB N.40 Kabong, Mohd Chee Kadir berkata, keputusan cemerlang yang dilakar sebelum ini (PRN-11) lalu tidak sepatutnya memberi keselesaan kepada jentera.

Namun begitu katanya, aspek penting perlu diberi perhatian adalah melibatkan kerjasama antara kepimpinan PBB di peringkat cawangan dan ranting.

“Kita tidak boleh terlalu selesa dengan keputusan cemerlang dalam pilihan raya lalu, sebaliknya jentera PBB N.40 Kabong hendaklah berusaha memantapkan parti dengan terus berdiri teguh dan mempersiapkan jentera bagi menghadapi PRN-12 akan datang.

“Oleh itu, kita perlu pastikan PBB berjaya dengan cemerlang dan Ketua Menteri, Datuk Patinggi Abang Johari Tun Openg selaku presiden PBB dan pengerusi Gabungan Parti Sarawak (GPS), kembali diberi mandat untuk mentadbir negeri ini,” ujar beliau yang juga Ahli Dewan Undangan Negeri (ADUN) Kabong.

Chee Kadir berkata, walaupun Dewan Undangan Negeri (DUN) N.40 Kabong dikategorikan sebagai kawasan ‘putih’, namun ia bukan alasan untuk tidak bekerja keras untuk mengekalkan kejayaan seperti PRN-11 lalu.

Beliau berkata, wakil rakyat GPS khususnya, PBB sentiasa bersiap sedia untuk menghadapi pilihanraya yang diadakan pada bila-bila masa.

Katanya lagi, wakil rakyat GPS sentiasa turun padang bukan sahaja menyantuni rakyat malah memastikan semua projek pembangunan berjalan lancar demi kemajuan rakyat.

“Saya yakin wakil rakyat GPS di negeri ini mampu meraih sokongan padu masyarakat dan pengundi berdasarkan sokongan dan kerjasama ditunjukkan mereka selama ini.

“Kerajaan GPS mempunyai rekod cemerlang, malah pencapaiannya memajukan negeri termasuk meningkatkan taraf hidup rakyat di satu-satu kawasan tersebut.

“Sokongan padu peringkat akar umbi dengan usaha pembangunan dilaksanakan Kerajaan Sarawak memberi impak positif kepada rakyat. Oleh itu, kita berharap mereka menghargai usaha murni ini,” ujarnya.

Menurut Chee Kadir, pada masa kini, jentera parti bersiap sedia dan memperkukuh parti menghadapi PRN terdekat ini yang merangkumi persiapan segenap aspek.

Katanya, persiapan itu adalah memastikan kesiapsiagaan jentera parti menghadapi PRN yang kian mencabar.

“Ini merupakan usaha bagi memastikan jentera parti tidak leka dengan situasi semasa. Pada PRN ini kita mahu memastikan GPS mampu mencapai kemenangan majoriti di samping mendapati kepercayaan penuh peringkat akar umbi.

“Masa depan dan survival masyarakat di DUN Kabong terletak di tangan GPS, oleh itu kita perlu memberi sokongan padu kepada wakil rakyat GPS yang bertanding di kawasan ini,” jelasnya.

Beliau berkata, kelangsungan perjuangan GPS ‘Sarawak First’ amat penting dan jentera semua peringkat perlu bekerja keras membantu kemenangan parti.

Sementara itu, Chee kadir menambah, PBB selama ini memiliki rekod politik cukup baik kerana perpaduan dan disiplin tinggi kalangan anggotanya sehingga berjaya mengukuhkan kedudukan dalam setiap pilihan raya negeri ini.

“Saya mahu ahli PBB terutamanya, PBB Cawangan N.40 Kabong jangan berpeluk tubuh sebaliknya harus terus bersatu memperkasa parti,” katanya.

Oleh Adi Safarman

See author's posts


Tabung Covid-19 terima RM22 juta

PUTRAJAYA: Perdana Menteri Tan Sri Muhyiddin Yassin semalam
menerima sumbangan berjumlah RM4 juta daripada syarikat korporat untuk Tabung Covid-19,
menjadikan jumlah keseluruhan setakat ini sebanyak RM22.6 juta.

Dalam acara ringkas yang diadakan di bangunan Perdana
Putra, Telekom Malaysia Bhd yang diwakili Pengerusinya, Rosli Man menyampaikan
sumbangan sebanyak RM2 juta.

Sunway Bhd yang diwakili Pengarah Urusan Sunway Property
Development Malaysia & Singapore, Serena Cheah dan Ranhill Bhd diwakili
Datuk Seri Kamarudin Ambok, masing-masing menyumbang RM1 juta.

Sementara itu, Muhyiddin turut menerima sumbangan
peralatan perlindungan diri (PPE) bernilai RM2 juta daripada Western Digital
Sdn Bhd yang diwakili Pengerusi Kumpulan (Operasi Malaysia) Datuk Syed Hussain
Aljunid.

Muhyiddin pada 11 Mac, mengumumkan inisiatif kerajaan
untuk melancarkan Tabung COVID-19 dalam membantu rakyat yang tidak bekerja dan
terjejas berikutan dikuarantinkan, dalam bentuk kewangan.

Dikendalikan Agensi Pengurusan Bencana Negara (Nadma), sumbangan boleh disalurkan kepada akaun 16010001138714 (Bank Muamalat – Tabung Bantuan Bencana Negara). – Bernama

See author's posts


Solat Jumaat di Masjid An-Nur Sibu

AIMAN RAIHAN

SIBU: Seramai 12 jemaah menunaikan Solat Jumaat menunaikan Solat Jumaat di Masjid An-Nur Sibu semalam.

Solat Jumaat tersebut yang pertama kali diadakan sejak Perintah Kawalan Pergerakan (PKP) pada Mac 18 yang lalu telah diketuai oleh Ustaz Helmi Abu Bakar sebagai Imam.

Semasa Perintah Kawalan Pergerakan Bersyarat (PKPB) sekarang Majlis Islam Sarawak bersama Jabatan Agama Islam Sarawak (Bahagian Kemajuan Institusi Masjid) telah menggariskan beberapa garis panduan yang perlu diikuti dalam pelaksanaan semasa Solat Jumaat.

Tujuan garis panduan tersebut adalah untuk meleraikan rangkaian Covid-19.

See author's posts


Kelulu kangau, pejalai ngambi ngabang gawai

KEMAYA haritu mayuh pengerami diintu nitih ubah rebak baru sereta mega ubah dunya enggau pendiau

kitai bansa.

PENGAP GAWAI TAJAU

Nyadi sekali tu kitai bekunsi mimit pasal kenang lemambang ke mengap Gawai Tajau besandingka tulis niang penulis tebilang Benedict Sandin suba. Tang bisi mega dambi mimit kena nyangkaika lemambang bukai baka enggi sida lemambang di ai Melupa baka Ujih Untan, Salok Jembu enggau menyadi iya Ampoi.

Lemambang Ampoi bisi bekunsi mimit enggau penulis dalam taun 1979 kelia. Nyadi ku iya, udah tembu lemambang nyebut leka pengap senentang mantaika baku enggau betibak ubat, nya baru ngerintai tuai. Terubah iya ngerintai tuai Iban. Semua tuai Iban ke endang ngiring adat adat, ngiring burung dambi magang.

Nya alai lalu kena sebut magang meh semua tuai ari Undup melunggang ke Batang Ai. Ari Batang Ai melunggang ngagai Skrang, ngagai Layar lalu ke Paku. Udah nya lalu nyelinting tuai Rimbas, tuai Melupa enggau tuai Krian. Apin ga tembu naka nya, lalu ngambi tuai Rajang.

Sebut ngerintai tuainya munyi tu:

Enti melinya, tebang petai ngelanggai sungai,

Nyaduh betubuh kitai ngerintai tuai.

Anya udah ga datai ari menua Kedap Ginda,

Tuai aki kami ti bensumbar ‘Lebur Menua’,

Bagas gawa mungkal sungai, kampung dara,

Batang Burui Sungai Lupa, mayuh bala serang berumpang

Keulu ka agi, di Nanga Merami

Bisi ga datai nguang sida Gun Mangku Bumi,

Sida rekaya Antau Linggang Nengeri,

Bisi tampun berani di rumah panjai Munggu Embawang.

Muluk pan bisi ga baru duduk,

Orang tebilang ngimbai raja ngayau Delok,

Pegari berani mulau di Nanga Mepi,

Bensumbar kempang ati Bandau Nulang.

Tawi uchu Anya mega bisi udah ayan,

Nguang ngabang gawai tajau nyapan,

Bensumbar bedindang kasih sayang madang rutan,

Kempang mudi Kayan, anak Iban berani ati changka tebilang.

Subung aki Musa pan bisi ga enggau sama,

Datai ari Ulu Kedap nyata kampung Gasing Mera,

Bensumbar Kala Nyepit, Naka Pemisa Misa, Bunga

Parapenit Ka Dujung Indu Dara Baru Mansang.

Aki Kawit Naing pan bisi ga udah ayan kening,

Ngema selabit penuh tajau bebelit tawing,

Bensumbar Kaki Kuta Pengerambing kering,

Berinau Panggau Dara ti jenenau angkat ngelingkang.

Enti melinya geman-geman engkawan ridan,

Nyaduh betubuh ngerintai tuai Krian.

Tangai udah ga datai ditu,

Ngemeranka Tatai Langgai Tebujang.

Mawat udah ga datai ditu,

Datai ari Bukit Tuchung Tengalat,

Berindik ari perepat bunga pasang.

Ni Abas udah ga datai ditu.

Datai ari Wuong Embuas

Ke deras mulas nerajang.

NGAMBI TUAI ANTU MELA GAWAI

Apin ga orang ke empu pengawa tembu ati naka nya, dia sida lalu ngambi Tuai Antu awakka sama enggau sida mela gawai. Nya alai datai ka tuai antu tu tadi udah diambi sida. Sida nya datai lalu sama enggau Iban ngintu sereta ngatur gawai.

“Enti melinya mesu-mesu rarak engkudu,

Nyaduh betubuh kitai ngerintai Tuai Antu.

Batu Anggung Singit Nyingung

Ke begeruntung mali balang.

Nya berada apai nuan Tutung,

Tuai orang Gelung Batu Benang.

Ni Perepat Besi Umat berani tau silat,

Nya berada apai nuan Duat Bulan Menyimbang.

Jawa Santeba, Jambai Santebai,

Kechibai mangka rangkang.

Nya berada apai nuan Ngelai

Raja besai nadai ketimpang.

Manuk Lia disua mali lenggang,

Nya berada apai nuan Pungga

Aka Bujang Puntang Medang.

Ensing Gima bedada nyala ngerang kepayang,

Nya berada nuan apai Keling Aji,

Kai berani tau serang.

Antu Kara kai berua betayun tunsang,

Nya berada apai nuan Simpurai,

Bejuluk Muntigerai simbang ambai

Lancham jerungkang.

Enti melinya jetu-jetu apung tematu,

Nyaduh betubuh kitai mansutka Tuai Indu.

Pansut ga Endu Dara Jabah,

Ke ditelah Kelimah Indai Abang.

Pansut ga Endu Dara Jawai,

Ke Mesangai Dayang Kumang.

Pansut ga Endu Dara Lulung,

Indu orang di Gelung Batu Benang”.

SEMPURAI MEDA GAYA BALA PENGABANG

Dia Kumang seduai Lulung lalu ngasuh Sempurai meda gaya rampa bala pengabang. Udah nya lalu nyau ga iya bejalai niti rumah panjai. Pulai Simpurai ari setak dia Kumang lalu nya iya baru, nanya ka pemayuh rampa bala pengabang dipeda iya. Iya madahka pengabang enda bula mayuh tang agi bisi kurang.

“Bejaku Enda Dara Jawai,

Mesanggai Dayang Kumang.

‘Nuan aka Simpurai,

Nuan meh ningu antu bala pengabang.’

Dia Simpurai lalu jelas-jelas

Baka ukui pas betu peransang.

Dia Simpurai lalu jelik-jelik

Baka ketupung mekik ngelilik lubang.

Lalu bejalai meh Simpurai,

Niti rumah panjai

Sehari tajai ngakak ngelayang.

Lalu bejalai kesetak-kesetak

Nengah rumah pandak,

Taja iya pandak putting setak

Nyilup remang.

NGAMBI RAJA SIMPULANG GANA NGABANG

Ninga munyi nya, dia dih Kumang seduai Lulung lalu bejaku ngasuh Simpurai seduai Pungga ngambi Raja Simpulang Gana ngabang. Pungga seduai Simpurai madahka diri enda tau ngambi ngabang.

Bejaku ga Endu Dara Jawai

Mesanggai Dayang Kumang.

“Nuan mih Simpurai ke betandai ngambi ngabang.

Nuang mih Pungga ke belanda ngambi masang”.

“Aku Simpurai Gundai

Tu enda tau diasuh kitai ngambi makai.

Enti diinjau kita mulaska rekung lulai,

Baka utai udah ditali enda bula nali temeran”.

“Kati nuan dih Pungga tau ngambi ngempa?”

“Aku enda tau,” pia ku Pungga.

“Enti diasuh kita nelan lungga kilir sepagi,

Enti beremia mansa ungga rekung penelan”.

SIMPURAI NGINJAU BUJANG GERANJANG

Udah nya baru Simpurai nginjau Bujang Geranjang ngasuh iya ngambi Raja Simpulang Gana ngabang. Iya lalu serabanaka gamal diri. Menya amat kering tang diatu nyau enda dapat agi.

Enti melinya gagai menua orang

Di Rangas Punai nadai bepapung.

Kedua bali nama Rau Nyagu Mulu Burung.

Nya menua Bujang Puang Pinggang

Jementung punggung.

Nya menua Semada Balu

Chelum kuku udah dilintung.

Bejaku dih Simpurai,

“Deka nginjau nuan nyapa Anda Mara,

Berumah di Nanga Sangga Ngerang.

Deka nginjau nuan ngambi Raja Nuyan,

Nya orang ke berumah

Di tinting Baring Pingan

Tumbuh belayan buluh lalang”.

Serabana Bujang Geranjang. Nyadi maya tu meh lemambang ke mengap nya lalu ngangau ngena nyawa panjai.

“Sekumbang aku ke agi lasit mit benung kekejau,

Aku agi tinggi di suli labung pakau,

Kena uji sida apai ngabas abau,

Ngagai Batang Langgau Julau.

Nurun ari talun papan panggau,

Enggi sida teruna dara bagau.

Dia aku tumu-tumu,

Lalu ngejangka penyarang peretang rumah lelengau.

Aku enda sempat datai di ulu Julau,

Peneka aku ngema enda abis jengkau,

Anak bala ringau.

Pulai aku guai-guai

Ngagai penyarai rumah lelengau,

Peda aku teruna dara bagau,

Peda aku baru beranchau nyembi padi.

Sekali menya aku buat,

Diuji sida menyadi tangkai menimang.

Aku ke agi tinggi di suli labung tumpang.

Lengan kanan aku tanggam terikan simpai tapang.

Aku diuji sida apai ngabas empang

Ngagai Batang Rajang.

Nurun aku nyerumba linda sebun agi petang.

Datai aku di Nanga Rajang,

Ngabas empang peda bulih bala ikan semilang,

Tak peneka aku ngema,

Endur raga kerising jarang.

Pulai aku guai-guai,

Ngagai penyarai rumah panjang,

Peda aku sida ke dara jemanta benung mekang,

Tak kindang-kindang rarendang nungkun api.”

“Tang diatu buat,” ku iya.

Tubuh aku tu nyau jai,

Empa tegulu ulu Rajang.

Diatu tubuh pangkuh

Bai aku pulai nemuai ari Memaluh,

Empa berenguh pun rang.

Laban mih seduai buat,

Baka buah merunjau ulu.

Puntan mih seduai buat,

Baka menasan jalai jelu”.

Lebuh Simpurai seduai Pungga ninga Bujang Geranjang enggai diinjau ngambi Raja Pulang Gana ngabang, nya baru seduai lalu bejalai ngagai Bujang Nendak. Nyadi Bujang Nendak madahka diri deka ngambi ngabang, tang iya enda tau enda nanya indai iya dulu. Indai iya lalu nadai nagang iya ngambi ngabang laban sida endang pantis tiris sida sebilik tau ngereja pengawa nya. Orang enggau iya ngambi ngabang nya Burung Malam.

Nyadi tampung pengap tu deka dibantai dudi ila.

Oleh TELESA EMPERAN

See author's posts


Eropah perketat langkah kawalan

PARIS: Negara Eropah kembali mengetatkan larangan pada Jumaat selepas kes COVID-19 kembali meningkat, antaranya menguatkuasakan pemakaian pelitup muka di seluruh Paris dan Hungary menutup kembali sempadan.

Canselor Jerman, Angela Markel memberi amaran, krisis itu akan ‘lebih sukar’ pada musim luruh dan musim sejuk.

Ia berbeza dengan Presiden Amerika Syarikat, Donald Trump yang melakukan langkah lebih optimistik, meskipun kes jangkitan di republik itu meningkat kepada 180,000 dengan berikrar untuk ‘menghancurkan’ virus itu menggunakan vaksin menjelang hujung tahun ini.

Sehingga kini, dunia merekodkan 24.5 juta kes jangkitan sejak virus itu muncul di China, sembilan bulan lalu, dengan lebih 832,000 kematian.

Dunia kini bergantung harap dengan pemakaian pelitup muka secara ketat untuk memulihkan ekonomi yang menjunam, malah pihak berkuasa Perancis berkata, mereka tidak lagi boleh mengeluarkan arahan untuk rakyat berkurung di rumah.

Di Paris, pemakaian pelitup muka menjadi wajib dalam kenderaan awam dan kawasan yang sesak dan kini ia menjadi keperluan di seluruh bandar.

“Berlaku peningkatan epidemik di peringkat bawah dan sudah tiba masanya untuk campur tangan,” kata Perdana Menteri, Jean Castex, apabila data rasmi menunjukkan sebanyak 6,111 kes baharu dilaporkan dalam tempoh 24 jam di seluruh negara.

Ia adalah rekod tertinggi selepas negara itu melonggarkan penguatkuasaan, Mei lalu.

Menurut pihak berkuasa Hungary, warga asing akan dilarang memasuki negara itu bermula 1 September, manakala rakyat negara itu memerlukan laporan negatif dua ujian untuk mengelak dikenakan kuarantin selama 14 hari. Greece pula melanjutkan perintah berkurung di kem migran sekurang-kurangnya sehingga 15 September selepas penularan wabak itu di lima kem di kepulauan Aegean sangat membimbangkan. – AFP

See author's posts


Seminar Antarabangsa Imam As-Syaffi bakal dihadiri ribuan peserta

KUCHING: Seminar Antarabangsa Imam As-Syaffi 1444H/ 2023M anjuran Jabatan Mufti Negeri Sarawak (JMNS) bakal dihadiri seramai 1,000 peserta yang telah mendaftar untuk hadir setakat ini.

Seminar menyebar maklumat berkaitan hukum dan kefatwaan yang bertemakan “Kelestarian Fiqh As-Syafi’ Dalam Memacu Kecemerlangan Ummah” akan berlangsung selama dua hari iaitu pada Rabu (17 Mei) dan Khamis (18 Mei) ini di Pusat Konvensyen Borneo Kuching (BCCK).

Timbalan Menteri Utiliti dan Telekomunikasi Datuk Dr Abdul Rahman Junaidi berkata, antara objektif seminar ini diadakan ialah untuk mengenali dengan lebih mendalam ketokohan Imam As-Syafi’i, meningkatkan kefahaman dan penghayatan dalam Fikh Mazhab As-Syafi’i dan banyak lagi.

“Tedapat sembilan sesi pembentangan akan berlangsung yang akan mengupas tema seminar dalam pelbagai sudut seperti Perkembangan Fikh As-Syaf’i, pengaruh Imam As-Syafi’i dalam pengeluaran Fatwa dan Kelestarian Fikh As-Syafi’i dalam mendepani isu semasa.

“Seminar kali ini mengumpulkan pakar-pakar Mazhab As-Syafili dari pelbagai negara

antaranya dari Jordan, Yaman, Brunei, dan Indonesia serta pembentang dari dalam negara.

“Usaha ini dilihat dapat memberi impak yang signifikan dalam dunia Islam terutama dari sudut penyelarasan fatwa da mengharmonikan perbezaan pendapat yang sering menjadi isu,” katanya.

Beliau berkata demikian pada sidang media Seminar Antarabangsa Imam As-Syaffi 1444H/ 2023M di BCCK, hari ini.

Abdul Rahman berkata, kelestarian ini membawa kepada pengamalan Islam yang benar dan harmoni tanpa mewujudkan perpecahan masyarakat.

“Inilah harapan penganjur agar masyarakat saling menghormati antara satu sama lain

walaupun berbeza pandangan. la merupakan asas dalam pembentukan masyarakat yang makmur dan maju,” katanya.

Oleh Mohd Neenatul Aizal

See author's posts


Pasaran getah ditutup lebih tinggi

KUALA LUMPUR: Pasaran Getah Malaysia dijangka akan didagangkan lebih tinggi pada minggu ini, kata Persatuan Pengeluar Sarung Tangan Getah Malaysia (MARGMA).

Presiden MARGMA, Denis Low berkata, pasaran getah akan menerima lebih banyak permintaan dalam minggu ini berikutan peningkatan dalam penggunaan.

“Banyak industri sedang bersiap sedia untuk dibuka kembali dan ada yang sudah beroperasi.

“Ini akan mendorong permintaan untuk getah pada masa hadapan.

“Peladang dan penanam sewajarnya menghasilkan tuaian yang mencukupi bagi memenuhi permintaan baharu ini kerana fokus akan diberikan kepada SMR 20 dan lateks pukal,” katanya kepada Bernama pada 29 Ogos 2020.

Indeks Pengurus Pembelian (IPP) rasmi China yang akan datang untuk Ogos dijangka akan menjadi tumpuan utama minggu ini.

Untuk minggu yang baru berakhir, pasaran getah telah diniagakan kebanyakannya lebih tinggi.

Dari Jumaat ke Jumaat, pada 12.00 tengah hari, harga rujukan fizikal Lembaga Getah Malaysia (MRB) untuk gred tayar SMR 20 meningkat 13.5 sen kepada 556 sen sekilogram, manakala lateks pukal naik satu sen kepada 471 sen sekilogram.

Pada 5.00 petang, harga rujukan MRB bagi SMR 20 menokok 18 sen kepada 557.50 sen sekilogram, manakala lateks pukal menambah tiga sen kepada 471 sen sekilogram.

Pasaran getah Kuala Lumpur akan ditutup pada 31 Ogos ini sempena sambutan Hari Kebangsaan.- Bernama

See author's posts


Sultan Brunei sambut baik rundingan pelaksanaan VTL

ISMAIL Sabri berkata hubungan yang begitu erat antara Malaysia dan Brunei telah membuka peluang kerjasama kepada kedua-dua negara dalam pelbagai bidang yang bermanafaat. • Foto Bernama

BANDAR SERI BEGAWAN: Sultan Brunei Sultan Hassanal Bolkiah menyambut baik rundingan cadangan pelaksanaan Laluan Perjalanan Vaksin (VTL) bagi melancarkan semula pergerakan rentas sempadan antara Brunei dan Malaysia.

Baginda percaya langkah itu akan menyumbang ke arah pemulihan ekonomi kedua-dua negara dan berharap kerjasama itu akan dapat diperluaskan khususnya dengan Sabah dan Sarawak dalam meningkatkan kesalinghubungan perdagangan.

“Ini akan memberi keyakinan dengan pihak swasta untuk terus bergerak maju ke hadapan dan dalam fasa pemulihan Covid-19,” titah baginda pada Majlis Santapan Rasmi di Istana Nurul Iman di sini hari ini.

Majlis santapan itu diadakan selepas pertemuan empat mata antara Perdana Menteri Datuk Seri Ismail Sabri dan Sultan Hassanal sempena lawatan rasmi Ismail Sabri dan delegasi ke Brunei bermula semalam.

Sultan Hassanal bertitah dengan situasi wabak Covid-19 yang masih melanda dunia, Brunei dan Malaysia terus berganding bahu dalam memastikan kesejahteraan dan keselamatan rakyat terus terjamin.

“Hubungan akrab yang sekian lama terjadi antara kerabat diraja mahupun kerajaan serta rakyat kedua negara kita adalah keunikan yang unggul dari keistimewaan yang berpaksikan kesamaan agama, rumpun sejarah dan bahasa.

“Oleh itu adalah penting untuk terus menyemai hubungan yang saat bermakna ini demi memupuk persefahaman dan silatulrahim antara kita,” titah baginda.

Sementara itu, Ismail Sabri dalam ucapan balas berkata hubungan yang begitu erat antara Malaysia dan Brunei telah membuka peluang kerjasama kepada kedua-dua negara dalam pelbagai bidang yang bermanafaat bersama meliputi perdagangan, kesihatan, pertahanan dan pelancongan.

“Hubungan negara bersaudara ini tidak hanya terhad kepada hubungan di peringkat dua hala sahaja namun hubungan akrab rakyat kedua-dua negara turut berada pada tahap yang membanggakan,” kata Perdana Menteri.

Terdahulu Perdana Menteri yang ditemani isteri Datin Seri Muhaini Zainal Abidin tiba di Istana Nurul Iman di sini pada pukul 11.10 pagi untuk majlis menghadap Sultan Brunei.

Turut hadir Menteri Luar Datuk Seri Saifuddin Abdullah, Menteri Wilayah Persekutuan Datuk Seri Shahidan Kassim dan Pesuruhjaya Tinggi Malaysia ke Brunei Datuk Raja Reza Raja Zain Shah.

Perdana Menteri kemudian mengadakan pertemuan empat mata dan antara perkara yang dibincangkan pada pertemuan itu adalah pelaksanaan VTL antara Brunei dan Malaysia dan pengikrafan bersama Sijil Vaksinasi Covid-19.

Ini merupakan lawatan rasmi pertama Ismail Sabri ke Brunei selepas dilantik sebagai Perdana Menteri Ogos lepas.- Bernama

See author's posts


Ibadah korban pupuk semangat perpaduan

KENANGAN … Dato Gerald Rentap Jabu merakam kenangan bersama yang lain pada Majlis Ibadah Korban diKampung Melayu Betong, kelmarin.

BETONG: Ibadah korban merupakan landasan terbaik bagi masyarakat di negeri ini ketepikan fahaman politik demi menjaga keharmonian, keamanan dan perpaduan dalam satu komuniti.

Menurut Timbalan Menteri Belia, Sukan dan Pembangunan Usahawan Sarawak, Dato Gerald Rentap Jabu, ibadah korban juga bukan sahaja dilihat dapat menyemarakkan amalan bersedekah, malah memupuk semangat gotong-royong di kalangan masyarakat Islam di negeri ini.

“Pelaksanaan ibadah korban juga mempunyai kepentingan dari aspek ekonomi dan sosial yang boleh diterjemahkan melalui agihan daging korban yang meliputi serata sosial masyarakat sama ada miskin atau kaya.

“Ini dapat menggambarkan serta memupuk semangat kesepaduan serta menambah semangat setia kawan yang jitu antara masyarakat,” katanya.

Beliau berkata demikian semasa hadir pada Majlis Ibadah Korban di Kampung Melayu Betong dekat sini Isnin lalu.

Rentap yang juga Ahli Dewan Undangan Negeri (ADUN) Layar berkata, sumbangan daripada individu yang berkemampuan dapat menyemarakkan lagi ibadah korban yang dilaksanakan sempena Hari Raya Aidiladha setiap tahun.

Beliau berkata, setiap tahun jumlah mereka yang menghulurkan sumbangan dari segi wang ringgit dan lembu untuk menjayakan ibadah korban semakin meningkat.

“Kita berharap akan tampil lebih ramai individu yang berkemampuan untuk menjayakan ibadah korban di kawasan perkampungan pada tahun akan datang,” ujarnya.

Rentap turut menyatakan rasa kagum dengan semangat tolong menolong semasa aktiviti penyembelihan sekali gus memperlihatkan semangat perpaduan yang tinggi.

Oleh ADI SAFARMAN

See author's posts


Terkini: Mangsa letupan paip gas dikenal pasti

LAWAS: Mangsa yang maut dalam kejadian letupan Saluran Gas Sabah Sarawak (SSGP) di Long Ugui di sini, hari ini dikenal pasti sebagai Hadi Wiyono.

Menurut kenyataan Pusat Gerakan Operasi (PGO) Bomba Sarawak petang ini, Wiyono meninggal dunia ketika berada dalam jengkaut.

Katanya, dua yang cedera pula ialah Hendrick dan Gabriel Meripa, yang melecur di beberapa bahagian badan.

Utusan Sarawak difahamkan, ketiga-tiga mereka adalah warga Indonesia.

Mereka adalah pekerja syarikat kontraktor projek Jajaran Jalan Perhubungan Sabah Sarawak (SSLR).

Menurut kenyataan itu lagi,  pihak Bomba menerima panggilan jam 2.49 petang tadi mengenai insiden itu dan pasukan bomba diketuai komander operasi mendapati berlakunya kebakaran melibatkan laluan paip gas milik SSGP.

“Keluasan kebakaran dan letupan dianggarkan pada jarak lingkungan 400 meter dan kebakaran melibatkan beberapa jentera berat termasuk sebuah lori musnah sebahagian dan ada yang mengalami kebakaran seratus peratus,” katanya.

Pasukan bomba katanya, mengalami kesukaran ke lokasi kerana jalan ke lokasi tidak dapat dilalui oleh jentera berat. Perjalanan ke lokasi hanya menggunakan kenderaan pacuan empat roda serta membawa peralatan operasi bergerak ke lokasi kejadian.

Kerja pemadaman menggunakan dua unit alat pemadam api untuk pemadaman kebakaran kerana tiada sumber air terbuka di lokasi.

Punca kebakaran masih dalam siasatan dan difahamkan pihak Petronas akan mengeluarkan kenyataan mengenai kejadian itu.

See author's posts


Tiga syarikat hulur kemahiran semikonduktor, mikroelektrik di Sarawak

KUCHING: Syarikat Melexis dari Belgium, X-FAB (Jerman) dan Synopsys of California merupakan tiga syarikat luar berganding bahu dengan Kerajaan Sarawak dalam membangunkan kemahiran tempatan dalam aspek reka bentuk mikroelektrik dan semikonduktor.

Menteri Pendidikan, Inovasi dan Pembangunan Bakat Datuk Roland Sagah Wee Inn berkata, syarikat tersebut berperanan membantu sebagai penyedia latihan kepada tenaga kerja dari Sarawak dalam bidang reka bentuk litar bersepadu (IC), reka bentuk susun atur, proses fabrikasi dan ujian wafer.

“Syarikat-syarikat berkenaan akan bekerjasama dengan anak syarikat kerajaan negeri, yakni Semiconductor and Microelectronics Design (SMD) Sdn Bhd dengan Pusat Kecemerlangan Teknologi Sarawak (CENTEXS) dan Pusat Pembangunan Kemahiran Sarawak (PPKS) bertindak sebagai penyedia latihan.

“Ini akan memberi peluang luas kepada graduan tempatan kita yang berminat dengan mikroelektronik dan inovasi dalam reka bentuk IC,” katanya pada sesi penggulungan kementeriannya pada persidangan Dewan Undangan Negeri (DUN) Sarawak, hari ini.

Oleh itu, beliau menggesa para belia dan graduan untuk merebut peluang yang tersedia ini.

Mengulas mengenai Pusat Penyakit Berjangkit (SIDC), Sarawak akan menandatangani Memorandum Persefahaman dengan tiga syarikat multinasional global iaitu Pacific Biosciences (USA), Agilent Technologies (USA) dan Numares AG (Jerman) dalam bidang genomic penyakit, penemuan biomarker termostik dan pembangunan ujian diagnostik.

“SIDC akan mengadakan kerjasama penyelidikan dengan Kementerian Kesihatan Persekutuan, Australian National Phenomen Centre, Amili Singapura dan Universiti Monash mengenai penyakit berjangkit, penemuan biomarker dan pembangunan teknologi probiotik rekombinan untuk pencegahan jangkitan penyakit, serta penggunaan makanan asli sebagai pra- dan pro-simbiotik yang berpotensi untuk meningkatkan pertahanan imunologi.

“Saya tahu ini adalah perkataan besar untuk bukan saintis, tetapi yakinlah bahawa semua perkataan besar ini akan diterjemahkan kepada kesihatan dan kualiti hidup yang lebih baik dalam jangka masa panjang,” katanya.

Sementara itu Roland berkata, pembinaan Pusat Sains Sarawak dirancang untuk bermula pada suku keempat tahun ini.

“Kementerian saya bersama Majlis Penyelidikan dan Pembangunan Sarawak (SRDC) sedang berusaha untuk menganjurkan kumpulan khusus untuk meneliti kandungannya bagi memastikan Pusat Sains akan menjadi pusat seni terkini di rantau ini dan dapat meningkatkan minat mempelajari sains ke arah matlamat dalam mewujudkan masyarakat yang celik sains.

“Kami juga meneroka peluang dengan pusat sains dan teknologi lain di seluruh dunia melalui persatuan profesional seperti Pusat Rangkaian Sains dan Teknologi Asia Pasifik (ASPAC) untuk mengikuti trend dan minat semasa dalam sains serta mungkin pertukaran pameran dan bakat,” jelasnya.

Oleh NUR AIN OTSMAN

See author's posts


MTDC, UNIMAS meterai MoU bagi pertukaran pengetahuan

KUALA LUMPUR: Malaysian Technology Development Corporation (MTDC) pada Rabu menandatangani Memorandum Persefahaman (MoU) dengan Universiti Malaysia Sarawak (UNIMAS) untuk menggalakkan pertukaran pengetahuan dan pengalaman berkaitan Revolusi Perindustrian Keempat atau Industri 4.0 (i4.0) antara kedua-dua pihak.

Ketua Pegawai Eksekutif MTDC, Datuk Norhalim Yunus berkata kerjasama itu bertujuan melengkapkan penuntut dan penyelidik Unimas dengan garis panduan, pengetahuan dan kemahiran i4.0 yang diperlukan.

“MTDC, dalam usaha untuk menyokong teknologi i4.0, penyelesaian dan pembangunan bakat tempatan, melihat penandatanganan MoU dengan Unimas ini sebagai perkongsian strategik dalam bidang teknologi, keusahawanan, khidmat nasihat, latihan industri penuntut dan pengambilan lepasan universiti sebagai pekerja.

“Kerjasama ini juga akan membolehkan MTDC bekerjasama dengan syarikat ekosistemnya untuk mula menaik taraf pusat-pusat di UNIMAS,” katanya dalam majlis penandatanganan MoU itu.

MoU yang ditandatangani oleh Norhalim mewakili MTDC dan Naib Canselor Unimas, Prof Datuk Mohamad Kadim Suaidi itu menunjukkan kerjasama antara MTDC dan Pusat Industri Universiti (UnIC).

MTDC akan bekerja dengan 100 usahawan yang merupakan penuntut dan penyelidik di Unimas pada suku pertama 2022.

Mohamad Kadim berkata kerjasama itu merupakan antara inisiatif untuk kalangan penuntut Unimas mencapai kecemerlangan pendidikan menerusi langkah mengoptimumkan sumber daripada kedua-dua pihak bagi mencipta peluang dan memenuhi cabaran yang ditimbulkan pandemik Covid-19.

Beliau berkata ia menepati Pelan Strategik Unimas 2021-2025 yang menumpukan kepentingan kerjasama dengan industri.

“Penubuhan UnIC pada 2020 adalah tepat pada masanya, memandangkan universiti diberikan tanggungjawab oleh kerajaan negeri untuk menjadi antara institusi penting dalam merealisasikan visi Sarawak ke arah mencapai status negeri maju menjelang 2030,” katanya. – Bernama

See author's posts


PBK IMPIKAN BARISAN BORNEO UNTUK PRU-15?

PERKEMBANGAN mutakhir dalam arena politik di Sarawak ialah ura-ura Parti Bumi Kenyalang (PBK) untuk menubuhkan Barisan Borneo (BB) bagi menghadapi Pilihan Raya Umum ke-15 (PRU-15).

Tegasan itu telah dizahirkan oleh presiden PBK Voon Lee Shan dalam satu sidang media yang diadakan pada 2 Februari (Rabu) lepas. Voon telah menzahirkan hasratnya untuk bergabung dengan parti-parti tempatan di Sabah, tetapi tidak menyatakan perincian tentang berapa buah parti, parti yang mana satu, dan seumpamanya.

Katanya, peluang untuk memenangi PRU-15 cukup cerah memandangkan di Sarawak ada 31 kawasan Parlimen manakala Sabah ada 25 kawasan. Bilangan itu, bagi beliau, cukup untuk menyalurkan suara rakyat kedua-dua buah wilayah di Pulau Borneo ini bagi memperjuangkan hal ehwal berkaitan kebebasan bagi kedua-dua wilayah.

Dalam kalangan pemerhati politik, impian itu sesuatu yang hak bagi PBK dalam sebuah negara yang mengamalkan demokrasi, namun tidak yakin hasrat itu dapat mewakili suara majoriti rakyat Sarawak.

Antara sebab yang digariskan oleh pesimisme terhadap gagasan penubuhan Barisan Borneo itu ialah PBK dikatakan belum memiliki wibawa untuk menerajui Bumi Kenyalang untuk menawarkan bentuk pemerintahan  alternatif yang lebih baik daripada Gabungan Parti Sarawak (GPS).

Rata-rata pemerhati politik melihat sebarang usaha untuk menentang GPS dalam politik Sarawak mestilah bersyaratkan parti yang mahu mengusahakan inisiatif itu berupaya menawarkan alternatif yang lebih baik.

PBK muncul buat pertama kali dalam senario politik di Sarawak pada Pilihan Raya Negeri ke-12 (PRN-12) pada 2021 dan telah ‘menduga’ keupayaannya dengan bertanding dalam 73 daripada 82 kerusi Dewan Undangan Negeri (DUN).

Tindakan itu dilihat sebagai tindakan yang berani bagi sebuah parti pembangkang yang muncul buat pertama kali kerana bilangan 73 itu merupakan bilangan terbesar dalam kelompok parti-parti pembangkang.

Parti Sarawak Bersatu (PSB) telah memperagakan 70 calon (dan menang hanya empat); Parti Tindakan Demokratik (DAP) 26 (menang hanya 2); Parti Aspirasi Rakyat Sarawak (Aspirasi) 15; Parti Bansa Dayak Sarawak Baru (PBDSB) 11; Parti Amanah Nasional (Amanah) 8; Parti Sedar Rakyat Sarawak (Sedar) 5; Parti Islam Se-Malaysia (PAS) 1; manakala kesemua 30 calon Bebas tewas.

Bukan sahaja PBK telah kalah kesemua kerusi yang dipertandingkan malah 67 daripada calonnya yang diketengahkan telah hilang deposit pilihan raya. Hanya Voon dan lima orang lagi calon lainnya berjaya mempertahankan taruhan deposit itu.

See author's posts


Hanifah, Yakub hulur sumbangan

MUKAH: Dua wakil rakyat tempatan telah menghulurkan bantuan kepada  mangsa kebakaran di Kampung Bedengan Matading Kecil  pada petang Isnin lalu.

Mereka ialah Timbalan Menteri Di Jabatan Perdana Menteri Hal Ehwal Sabah & Sarawak merangkap Ahli Parlimen Mukah Dato Hanifah Hajar Taib dan  Ahli Dewan Undangan Negeri(ADUN) Balingian,  Abdul Yakub Arbi.

Pegawai Khas dari Pusat Khidmat  Mukah,  Almahakim  Norshidi,  telah mewakili  Hanifah  untuk menyerahkan sumbangan tersebut, manakala Pegawai Pusat Khidmat Balingian, Che Ghazali Arbi mewakili Yakub.

Hanifah  menyumbang barangan makanan, peralatan dapur, keperluaan asas dan wang tunai, manakala Yakub menyumbang  keperluan segera dan  juga wang tunai.

Sumbangan ini  telah diserahkan kepada Ketua Kampung, Sahari Morshid, yang juga merupakan pemilik rumah yang musnah dalam kebakaran tersebut.

Upacara ringkas penyerahan sumbangan telah dikelola oleh  Jawatankuasa Pengurusan Bencana Bahagian Mukah dan diadakan di tapak kebakaran.  Sumbangan lain juga diterima daripada pelbagai pihak dan badan bukan kerajaan (NGO) yang sama-sama ingin membantu meringankan beban pada mangsa.

Turut hadir,  Pemangku Timbalan Residen merangkap Pegawai Daerah Mukah Shafrie Saili, Penolong Pegawai Kebajikan Bahagian Mukah Shahrill Eddyson  Mohamad Hatta, Ketua Cawangan Tabung Baitulmal Mukah,  Osman Imun, Penghulu Ahmad Mahmud, Amiey Kaliew dari Skuad Sayang  Balingian, dan wakil-wakil  dari  Masjid Setia Raja Mukah,  Urusetia Saudara Kita Balingian dan Kelab Basikal.

Oleh HENRY B SIYU

See author's posts


Kerajaan Sarawak komited naik taraf pelabuhan

DATU Majang Renggi

BINTULU: Kerajaan Sarawak kini komited dalam menaik taraf pelabuhan yang ada di negeri ini untuk menampung keperluan kapasiti tinggi pada masa kini dan akan datang.

Timbalan Menteri Infrastruktur dan Pembangunan Pelabuhan, Datu Majang Renggi berkata, lima pelabuhan sedia ada setakat ini dilihat tidak dapat menampung kapasiti yang disasarkan meningkatkan setiap tahun.

Lebih-lebih lagi, tambahnya, kerajaan negeri ketika ini sedang rancak melaksanakan projek-projek pembangunan untuk industri pelabuhan.

“Apa yang kita lihat, lima pelabuhan di Sarawak belum tentu dapat menampung hasil enam hingga lapan peratus Keluaran Dalam Negara Kasar (GDP) tiap-tiap tahun.

“Disebabkan itu, kita membuat ‘state masterplan’ berkenaan pelabuhan kita, iaitu cara menaik taraf kesemua lima pelabuhan di sini termasuk Pelabuhan Samalaju,” katanya pada Majlis Penangguhan Kejohanan Petanque Piala Datu Majang 2022 di Rumah Endawie Maga di sini, semalam.

Beliau yang juga Ahli Dewan Undangan Negeri (ADUN) Samalaju memaklumkan bahawa kerajaan mungkin mempertimbang untuk mewujudkan pelabuhan sekiranya diperlukan dalam perancangan tersebut.

“Sekiranya kita melihat ia diperlukan, mungkin kita akan membuat satu lagi pelabuhan baharu di kawasan Samalaju.

“Kerajaan juga sedang meneliti sama ada ia perlu dibina juga di Lawas. Sekarang kita masih meneliti perkara ini kerana masih belum ada pelabuhan di kawasan sana untuk menampung pembangunan-pembangunan yang bakal dilaksanakan,” ujarnya.

See author's posts


Sjn B Adenan…wira tidak didendang

ROBAN: Pengalaman ditembak pada tangan dan perut serta melihat rakan perjuangan terkorban dalam operasi menentang komunis adalah antara peristiwa yang tidak boleh dilupakan sampai bila-bila.

Sarjan (B) Adenan Ini, 68, menceritakan kenangan manis dan pahit paling diingatinya sehingga ke hari ini apabila kejadian tersebut hampir mengorbankan nyawanya.

Pada masa itu, beliau berada di barisan hadapan bersama rakannya lain ketika diserang hendap pasukannya pada satu misi menghapuskan pasukan Komunis di Keramat Pulai dekat Perak.

Pengalaman beliau menyaksikan beberapa rakan seperjuangan ditembak di dada dan tersungkur jatuh di atas pangkuannya, ketika komunis menyerang Daerah Keramat Pulai, Perak pada tahun 1977 begitu menakutkan, namun beliau bangga melakukannya demi untuk mempertahankan kedaulatan negara.

“Ketika itu, bukan sekadar kehidupan, namun nyawa telah dan sedia untuk dipertaruhkan.

“Sebab itulah betapa berharganya erti sebuah kemerdekaan bagi kami bekas tentera, kebebasan dan keamanan yang ada hari ini adalah harta yang paling berharga,” ujarnya yang berasal dari Kampung Nyabor, Kabong.

Beliau yang bertugas selama 21 Tahun iaitu bermula dari tahun 1977-1994 di Kem Suberline Ipoh, Perak itu mengatakan bahawa beliau amat bersyukur kerana masih hidup dan bernafas sehingga sekarang.

Mengimbas kembali keadaan peperangan pada zaman itu, Adenan yang berjuang bersama dengan kekuatan pasukan UCIS 8 RENJER berjuang dengan seramai 30 orang yang diketuai oleh Pahlawan Negara, Pahlawan Negara, mendiang Datuk Temenggong Kanang Anak Langkau pada ketika itu jawatan beliau iaitu Pegawai Waran 1 untuk menentang pasukan komunis yang bilangannya hanya 15 hingga 20 orang pada masa tersebut.

Menurutnya, kejadian berbalas tembakan mula kedengaran dari dalam kubu musuh arahan dalam bahasa Cina dikeluarkan oleh komunis.

“Pada masa tersebut, mendiang Kanang yang berada di barisan depan berjuang untuk menyerang Komunis tersebut, akhirnya rebah apabila ditembak oleh komunis,” katanya.

PENYELAMAT MENDIANG KANANG

Adenan yang menceritakan pengalaman paling berharga beliau ketika berusaha menyelamatkan mendiang Kanang untuk mara ke depan untuk menyelamatkan rakannya yang telah berkeadaan cedera parah akibat ditembak komunis.

“Semasa saya menyelamatkan mendiang Kanang yang dalam keadaan cedera parah itu, saya turut ditembak dan saya dapati tangan dan perut terburai terkena oleh tembakan dari komunis, oleh kerana semangat yang berkobar-kobar untuk menyelamatkan rakan (mendiang Kanang), saya cuba untuk bertahan,” jelasnya.

Pada masa itu, mendiang Kanang dilihat tidak bermaya dan telahpun rebah dan tidak sedarkan diri ketika beliau (Adenan) menyelamatkannya daripada terus ditembak komunis.

Tambah Adenan, selepas memastikan keadaan benar-benar selamat, beliau membuat keputusan untuk keluar meminta bantuan bersama dua rakan yang lain dan mengarahkan mendiang Kanang untuk diselamatkann dan dibawa ke Hospital Ipoh bagi mendapatkan rawatan.

Adenan menjelaskan, ketika itu semua platun terlibat dalam operasi berkenaan sudah mula bergerak ke lokasi serang hendap bagi memintas pergerakan musuh.

“Saya akan terus terkenangkan peristiwa Keramat Pulai kerana ia banyak memberi semangat dan tunjuk ajar dan kubu yang kami pernah tawan merupakan salah satu kubu kebal musuh dengan kekuatan antara 15 dan 20 pengganas komunis,” katanya.

Tambah Adenan, mendiang Kanang adalah seorang pejuang yang berani mati dan sentiasa bersedia apa jua untuk menghapuskan musuh-musuh yang ada.

“Negara telah kehilangan seorang pahlawan negara yang amat berdedikasi, dan bukanlah mudah untuk mencari seorang lagi tokoh seperti Datuk Temenggong Kanang Langkau, yang meninggal dunia pada tahun 2013 lalu.

“Sarawak dan negara telah menangisi kehilangannya. Beliau adalah seorang wira kerana sebagai anak Sarawak dan anak Malaysia, beliau mengabdikan hidupnya untuk mempertahankan negara kita yang tercinta ini.

“Beliau telah menabur jasa sepanjang kehidupannya lebih-lebih lagi ketika menentang komunis,” ujarnya.

Namun begitu, Adenan yang dianggap ‘Wira tidak didendang’ itu tetap merasa terkilan dan kesal kerana pada suatu ketika dahulu Kerajaan Negeri Perak pernah mencalonkan nama beliau untuk dianugerahkan Pingat Jasa Negara (PJN), tapi sehingga ke hari ini tiada khabar berita.

Apapun, Adenan meletakkan harapan besar kepada generasi muda dan akan datang supaya peristiwa hitam seperti konfrontasi dan rusuhan tidak berulang, sebaliknya perasaan muhibah dan sepakat perlu sentiasa disemarakkan.

Tetapi, beliau agak kecewa terhadap generasi yang lahir selepas Merdeka, yang begitu mudah terjerumus dengan pelbagai masalah sosial dan akhlak menyebabkan beliau merasa bimbang dengan kekurangan bimbingan kepada anaknya.

Oleh Adi Safarman

See author's posts


Raikan 50 tahun bersama

PADA Ogos lalu, kempen MAGGI Sah Malaysia kembali semula sempena meraikan komitmen 50 tahun pada rakyat Malaysia, yang diharapkan akan menyuntik semangat positif di seluruh negara dan menghidupkan semula memori indah yang tercipta bersama rakyat Malaysia sepanjang lima dekad yang lalu.

Sejak diperkenalkan pada tahun 1971, Mi MAGGI 2-Minit (M2MN) telah menjadi cukup ikonik bagi rakyat Malaysia, mencipta banyak saat-saat indah yang terpahat di ingatan. Dan walau di mana mereka berada, Mi MAGGI sentiasa mengingatkan mereka pada keluarga tercinta.

Jenama MAGGI bangga kerana dapat menyajikan rasa yang autentik, mudah didapati serta berpatutan untuk rakyat Malaysia. Hari ini, jenama MAGGI merupakan antara jenama yang dipercayai oleh rakyat Malaysia, membantu ramai keluarga dalam menyediakan sajian yang berpatutan dan enak – dengan penambahan porsi protein dan sayur-sayuran yang betul untuk mencapai sajian seimbang.

50 TAHUN BERSAMA

“Kami amat berbesar hati telah menjadi sekutu di dapur rakyat Malaysia selama 50 tahun, membantu penyajian hidangan  yang enak, seimbang serta berpatutan yang sentiasa mengembalikan memori rasa yang dekat di hati rakyat Malaysia. Tahun ini merupakan tonggak penting dalam sejarah jenama MAGGI, di samping meraikan kemerdekaan Malaysia yang ke-64 tahun, dan kami akan menyambung usaha dalam mengeratkan lagi jalinan bersama rakyat Malaysia dengan semangat #KitaJagaKita,” kata Geetha Balakrishna, Pegawai Eksekutif Perniagaan, MAGGI, Nestlé (Malaysia) Berhad.

Bersama Dengan Semangat #KitaJagaKita

Diilhamkan dari paparan solidariti oleh rakyat Malaysia di tengah-tengah kesukaran berdepan pandemik Covid-19, MAGGI Sah Malaysia dilancarkan pada tahun lalu untuk meraikan kecekalan dan ketabahan masyarakat Malaysia serta menghimpun sokongan bagi golongan yang memerlukan. Sejumlah 50,000 kit makanan telah disumbangkan kepada golongan B40 melalui Peraduan MAGGI Sah Malaysia Beli & Beramal pada tahun lalu, di mana rakyat Malaysia dapat membantu membekalkan barang keperluan asas dalam bentuk kit makanan, dengan setiap pembelian produk MAGGI bagi penyediaan sajian yang berpatutan, enak serta berkhasiat untuk keluarga.

Tahun ini, bagi meneruskan komitmen dalam membantu golongan yang memerlukan, Peraduan MAGGI Sah Malaysia Beli & Beramal kembali untuk tahun ke-2. Menyediakan platform untuk membantu keluarga yang memerlukan, MAGGI Sah Malaysia bermatlamat menyumbangkan sejumlah 50,000 lagi kit makanan kepada golongan B40 di seluruh Malaysia.

Tambah Geetha: “Pandemik yang sedang melanda negara kita telah memberi tekanan kepada ramai rakyat Malaysia, khususnya golongan B40. Oleh itu, kami berharap dapat meningkatkan dan memperkasakan rakyat Malaysia yang terjejas melalui makanan, yang sentiasa mampu menyatukan kita. Initiatif B40 kami bermatlamat untuk menyediakan asas serta cara bagaimana menyiapkan sajian yang enak, seimbang serta berpatutan, sejajar dengan usaha besar Nestlé Malaysia untuk meringankan beban golongan yang memerlukan bantuan, terutama pada masa yang penuh mencabar kini.”

Bermula dari 1 Ogos sehingga 30 September 2021, dengan setiap pembelian produk MAGGI bernilai RM5, peserta layak untuk menyertai Peraduan MAGGI Sah Malaysia Beli & Beramal dengan menghantar penyertaan melalui WhatsApp ataupun e-borang di laman web MAGGI. Peserta berpeluang untuk memenangi hadiah lumayan di samping dapat beramal dan membantu golongan yang memerlukan. Bagi setiap 10,000 penyertaan yang diterima, 1,000 kit makanan akan disumbangkan mengikut negeri para peserta, dengan matlamat untuk menyumbangkan sejumlah 50,000 kit makanan kepada mereka yang memerlukan di seluruh Malaysia.

Sepanjang 50 tahun yang lalu, pelbagai inovasi telah dilancarkan bagi memudahkan penyediaan makanan serta memberikan rakyat Malaysia pelbagai pilihan sajian yang enak. Pada tahun 1969, sos MAGGI kesukaan ramai – Sos Tomato dan Sos Cili, pertama kali dihasilkan dan dibotolkan di Malaysia. Tidak lama kemudian, Mi MAGGI 2-Minit yang cukup ikonik dilancarkan pada tahun 1971. Pada tahun 1986, kiub pati ayam MAGGI, produk kulinari pertama, diperkenalkan untuk melazatkan lagi sajian rakyat Malaysia. Mara ke tahun 2020, dua MAGGI Mi Goreng baru diperkenalkan sebagai tanda penghargaan terhadap cinta rakyat Malaysia kepada rasa tempatan yang pedas dan asli. Sebagai jenama kepercayaan ramai rakyat Malaysia, jenama MAGGI kekal komited dalam misi mewujudkan detik-detik sajian enak yang mengeratkan lagi hubungan kekeluargaan .

Layari https://www.maggi.my/ms/aktiviti-maggi/maggi-sah-malaysia/ untuk maklumat lanjut tentang kempen MAGGI Sah Malaysia.

See author's posts


MANRED anjurkan Hari Integriti

KUCHING: Bagi menzahirkan komitmen Kementerian Pemodenan, Tanah Adat dan Pembangunan Wilayah Sarawak (MANRED) telah mengadakan Hari Integriti dalam membentuk dan membudayakan warga kerja agar berintegriti dan mempunyai kemampanan peribadi yang beretika tinggi.

Ini merupakan sambutan kali kedua bagi warga MANRED. Tema yang dipilih pada tahun ini adalah “Integriti Teras Kejayaan Kita”, seramai 150 warga kerja yang turut terlibat.

Setiausaha Tetap, Kementerian Pemodenan, Tanah Adat dan Pembangunan Wilayah Sarawak (MANRED), Edwin Abit berkata, objektif utama hari integriti ini diadakan adalah untuk mengukuhkan kesedaran para warga kerja tentang integriti khususnya kepada warga kerja yang lebih terbuka kepada elemen rasuah, penyalahgunaan kuasa dan sebagainya.

“Tujuan program ini diadakan adalah untuk meningkatkan kesedaran supaya sedar betapa pentingnya amalan integriti dan bahayanya amalan rasuah dan penyalahgunaan kuasa.

“Kita ingin mengukuhkan integriti selaras dengan hasrat kerajaan untuk menitikberatkan isu integriti di kalangan penjawat awam, ini adalah satu inisiatif kementerian untuk menyahut seruan kerajaan,”katanya.

Turut hadir dalam majlis tersebut adalah Menteri Pemodenan Pertanian, Tanah Adat dan Pembangunan Wilayah Sarawak (MANRED), Datuk Douglas Uggah Embas, Menteri Muda (MANRED) Datuk Roland Sagah Wee Inn, Menteri Muda (MANRED), Datuk Dr. Abdul Rahman Ismail dan Pengarah Suruhanjaya Pencegahan Rasuah Malaysia, Sarawak, Mohd Zaki Hassan.

Edwin turut berkata, terdapat beberapa inisiatif telah dilaksanakan untuk menyemarakkan lagi semangat seluruh warga kerja untuk terus meningkatkan nilai integriti dan kemantapan peribadi yang tinggi agar agenda transformasi negara dapat dicapai.

“Inisiatif – inisiatif yang telah dilaksanakan adalah dengan menubuhkan Pengurusan Risiko Rasuah (CRM) iaitu sistem pematuhan rasuah yang bertujuan bagi menangani isu-isu rasuah, seterusnya adalah dengan melantik dua pegawai integriti yang diperakui (CIO).”

“Saya berharap tahap integriti yang tinggi perlu ditanam dalam diri setiap warga kerja untuk mewujudkan persekitaran yang kondusif dan memastikan kualiti penyampaian perkhidmatan cemerlang kepada orang awam.” ujarnya.

Dalam majlis tersebut juga turut menyaksikan Edwin Abit, Joseph Blandoi, Siang Mandaw, Gom Raway menandatangani Watikah Ikrar Rasuah yang disaksikan oleh Pengarah SPRM Cawangan Sarawak , Mohd Zaki Hassan di Kuching, semalam.

Oleh Jeakqleyn Yacho

See author's posts


Subvarian Omicron XBB.1.5 punca lebih 90 peratus kes baharu Covid-19 di AS

LOS ANGELES: Subvarian Omicron XBB.1.5 yang sangat mudah merebak menyumbang lebih daripada 90 peratus kes baharu Covid-19 yang dilaporkan di Amerika Syarikat (AS), menurut anggaran terkini Pusat Kawalan dan Pencegahan Penyakit (CDC) AS.

XBB.1.5 dianggarkan menyumbang 90.2 peratus daripada semua kes Covid-19 di negara ini dalam minggu terbaharu yang berakhir pada 18 Mac, lapor Xinhua.

Angkanya meningkat daripada 88.8 peratus seminggu sebelum dan 86.3 peratus dua minggu sebelumnya.

Penularan XBB.1.5 juga terus meningkat sejak akhir tahun lepas.

BQ.1.1 yang merupakan virus kedua paling biasa, hanya menyumbang 3.5 peratus pada minggu terkini.

Walaupun XBB.1.5 merebak dengan lebih mudah, saintis berkata ia tidak menyebabkan sakit yang lebih teruk. – Bernama – Xinhua

See author's posts


Lotus’s Malaysia tingkatkan kebolehpasaran produk halal

KUALA LUMPUR: Lotus’s Stores (Malaysia) Sdn Bhd (Lotus’s Malaysia) bekerjasama dengan Perbadanan Pembangunan Halal (HDC) dalam kempen ‘Jadikan Halal Pilihan Pertama Anda’ untuk meningkatkan kebolehpasaran produk halal buatan tempatan, yang berlangsung sepanjang April hingga Julai.

Kempen tersebut, yang merupakan program di bawah Inisiatif Bajet 2022, menampilkan 389 barangan runcit makanan dan bukan makanan daripada Perusahaan Kecil dan Sederhana (PKS) tempatan yang diperakui halal di semua 64 kedai Lotus’s Malaysia di seluruh negara.

Presiden Lotus’s Malaysia Kenneth Chuah berkata, kempen itu bertujuan menimbulkan minat dan kepercayaan pengguna terhadap produk tempatan yang berkualiti dan mampu milik serta diperakui halal.

“Kualiti dan mampu milik telah menjadi faktor utama yang mempengaruhi pembelian dalam persekitaran runcit dinamik ini yang banyak bergantung kepada pilihan pengguna,” tambahnya.

Chuah berkata demikan kepada pemberita selepas melancarkan kempen itu bersama Timbalan Menteri Perdagangan Dalam Negeri dan Hal Ehwal Pengguna, Datuk Rosol Wahid dan Ketua Pegawai Eksekutif HDC Hairol Ariffein Sahari di Lotus’s Ampang di sini, semalam.

Chuah berkata, 90 peratus daripada lebih 3,000 produk Lotus’s Own Brand diperoleh dan dikeluarkan oleh syarikat tempatan dan ini menunjukkan keyakinan syarikat terhadap keupayaan dan kualiti PKS tempatan.

Beliau menambah pengeluar tempatan juga perlu melengkapkan diri mereka dengan kemahiran dan keupayaan yang betul kerana ia penting dalam menghasilkan produk berkualiti dan harga yang kompetitif.

“Adalah penting untuk mereka berbuat demikian dalam membantu membina semula dan mengekalkan perniagaan selepas Covid-19, manakala peruncit seperti Lotus’s Malaysia terus menjadi platform bagi PKS untuk memajukan perniagaan mereka,” katanya.

Sementara itu, Hairol Ariffein berkata, kempen tersebut juga bertujuan menarik PKS menjadikan halal sebagai cadangan nilai atau nilai tambah kepada aktiviti perniagaan mereka.

“Kami berharap kempen ini dapat memupuk minda ‘halal first’ di Malaysia dan menjadikan produk halal sebagai pilihan utama dalam kehidupan seharian mereka,” katanya.

– Bernama

See author's posts


Perkhidmatan awam Sarawak penting bagi capai PCDS 2030

RASMI … Datuk Amar Douglas Uggah Embas menekan butang tablet sebagai gimik majlis semasa menghadiriClose-Door Session with Premier of Sarawak ‘Transformation via Conversations’ Supporting SCS LeadershipTransformation via Coaching di sebuah hotel terkemuka di Kuching semalam. • Foto ANDRE OLIVEIRO.

KUCHING: Pemimpin perkhidmatan awam di negeri ini mesti mempunyai keyakinan dan keberanian untuk mendorong dan mengeluarkan yang terbaik untuk menterjemahkan aspirasi negara 2030 ini kepada realiti kolektif.

Premier Sarawak Datuk Patinggi Tan Sri Abang Johari Tun Openg berkata, pemimpin perkhidmatan awam mesti mempunyai keyakinan dan keberanian untuk melakukan perkara yang akan mengubah Sarawak.

Katanya, setiap daripada kita mempunyai kuasa untuk mengenal pasti dan mengalihkan tenaga kita sendiri kepada tingkah laku dan sikap yang lebih membina untuk berkhidmat dengan lebih baik kepada negeri dan masyarakat kita.

“Di sinilah pentingnya bimbingan eksekutif. Bimbingan eksekutif ialah ‘’teknologi pemikiran’ terbaharu yang memupuk keupayaan kita untuk berfikir dengan jelas, berfikir jauh ke hadapan dan berfikir secara kreatif, strategik dan pragmatik yang penting dalam memacu impak dan inovasi.

“Bimbingan telah menjadi rahsia kejayaan banyak nama besar dunia seperti Pandelela, Bill Gates, Oprah Winfrey. Sebut sahaja beberapa nama besar yang secara terbuka menyumbang kejayaan besar mereka kepada jurulatih mereka.

“Bimbingan eksekutif, telah menjadi ‘budaya jalan menuju kejayaan’’ dalam banyak 500 syarikat Fortune malah bimbingan telah menjadi tajuk utama dalam majalah kepimpinan dunia utama seperti Harvard Business Review dan Forbes,” katanya.

Beliau berkata demikian dalam ucapannya pada Majlis Transformasi Melalui Perbualan, anjuran unit Sumber Manusia Negeri dan Institut Perkhidmatan Awam Sarawak (SCS) di Hotel Pullman, semalam.

Ucapan beliau dibacakan oleh Timbalan Premier Datuk Amar Douglas Uggah Embas.

Mengulas lanjut, Abang Johari berkata, bimbingan ialah cara hebat untuk membina pemimpin besar dan pemimpin yang mencipta Impak.

Malah ia mempercepatkan pertumbuhan dan kejayaan dengan menggabungkan strategi pemikiran dan kelajuan.

“Keseluruhan metodologi bimbingan memayungi transformasi dalam keupayaan dan kapasiti seseorang, dengan menyedarkan orang itu tentang potensi yang tersembunyi di dalamnya, menggunakan potensi secara strategik untuk kelebihan terbaik seseorang dalam ekosistem, oleh itu merealisasikan potensi terbaik.

“Kesedaran yang tidak dapat dilihat tentang kelimpahan dalam diri ini, yang menjelma dalam bentuk kejayaan yang dipercepatkan, peningkatan prestasi dan kesejahteraan dalam diri seseorang.

Ujarnya, beliau yakin dengan bukti ini, bimbingan eksekutif diperkenalkan kepada Perkhidmatan Awam Sarawak adalah untuk mempercepatkan prestasi kepimpinan dan transformasi, untuk mencapai aspirasi Sarawak 2030 yang dibangunkan.

“Melalui inisiatif ‘Pemimpin Bina Pemimpin SCS’, bimbingan dilaksanakan dalam penyepaduan yang lancar dengan latihan, bimbingan dan kaunseling, untuk menyediakan intervensi pembangunan kepimpinan yang sihat dan berkuasa, untuk membina keupayaan dan kapasiti kepimpinan yang diperlukan.

“Pembangunan Kepimpinan SCS mesti mendapat manfaat daripada bimbingan yang disepadukan ke dalam proses pembangunan bakat yang lebih luas untuk melepaskan semua potensi untuk mencapai penyampaian perkhidmatan berprestasi tinggi kepada Rakyat kita berdasarkan platform kesejahteraan yang agresif untuk kedua-dua ‘pekerja dan organisasi’,” katanya.

Katanya lagi, beliau harap anda mereka yang terlibat akan melibatkan diri sepenuhnya dalam aktiviti itu dan mengambil pembelajaran penting yang akan meningkatkan bukan sahaja kemahiran kepimpinan anda tetapi prestasi pasukan anda dalam penjawat awam Sarawak juga.

Turut hadir sama, Menteri Muda di Jabatan ketua Menteri (Undang-Undang dan Adat Resam Bumiputera) Jefferson jamit Unyat, Menteri Muda di Jabatan Ketua Menteri (Buruh, Imigresen dan Pemantauan Projek) Datuk Gerawat Gala dan Timbalan Setiausaha Kerajaan Negeri (Transformasi Prestasi dan Penyampaian Perkhidmatan) Datu Dr Sabariah Putit.

See author's posts


Maruah hampir tercalar

TANDUKAN  pada penghujung babak perlawanan penyerang import Anselmo Arruda da Silva menyelamatkan maruah Penang FC di laman sendiri untuk mengikat Sabah FC 1-1 pada aksi Liga Super di Stadium Bandaraya, malam semalam.

Keputusan seri itu membolehkan Penang FC kekal di tangga keempat liga berkongsi 15 mata bersama Terengganu FC di kedudukan ketiga selepas lapan perlawanan.

Pada aksi yang berlangsung sengit itu selepas kedua-dua terikat tanpa jaringan pada separuh masa pertama, Sabah FC berjaya memecah kebuntuan pada minit ke-52 menerusi rembatan deras pemain kebangsaan Indonesia Saddil Ramdani dari luar kotak penalti.

Bagaimanapun, Penang FC yang tampil cemerlang dengan merekodkan satu kekalahan setakat ini berjaya menyamakan kedudukan pada minit ke-86 apabila Arruda da Silva atau lebih dikenali Casagrande menanduk sepakan sudut pemain gantian Mohammad Amer Azahar untuk mengikat kedudukan.

Keputusan itu juga menyaksikan Sabah FC hanya dibezakan satu mata daripada pasukan kedua tercorot liga Sri Pahang FC yang mengutip lima mata.

Sementara itu dalam aksi Liga Premier, Johor Darul Ta’zim (JDT) II naik ke kedudukan kedua liga meskipun mencatat keputusan seri tanpa jaringan menentang Selangor FC 2 di Stadium Tan Sri Hassan Yunos, Larkin.

Pada masa sama, gol sendiri Amirul Ashraf Ariffin dua minit selepas jaringan pembukaan Adib Abdul Ra’op menyaksikan Perak FC II terlepas peluang mencatat kemenangan ketiga musim ini apabila terikat 1-1 berdepan PDRM FC di Stadium Bola Sepak Kuala Lumpur, Cheras.-Bernama

See author's posts


MRP RM80,000 disalurkan kepada NGO, pelajar

LUNDU: Peruntukan RM80,000 dari Projek Kecil Luar Bandar (MRP) disalurkan kepada Pertubuhan Bukan Kerajaan (NGO) dan bantuan kepada pelajar yang melanjutkan pelajaran ke peringkat I Institusi Pengajian Tinggi (IPT) di sekitar DUN Tanjong Datu.

Ahli Dewan Undangan Negeri Sarawak (ADUN) Tanjong Datu, Datuk Amar Jamilah Anu berkata, peruntukan yang memasuki fasa ke-3 itu membuktikan keprihatinan Kerajaan Sarawak untuk meringankan beban rakyat terutamanya generasi muda.

“Pada Mei dan Jun yang lalu Geran MRP Fasa 1 dan Ke-2 untuk JKKK dan NGO berjumlah RM349,000 disampaikan,” katanya di Majlis Penyampaian Geran MRP Fasa Ke-3, N3 Tanjong Datu di Dewan Serbaguna Mahligai Gading Lundu semalam.

Kata Jamilah, peruntukan berkenaan akan memberi peluang kepada NGO setempat membantu masyarakat dan para pelajar sebagai sumbangan bagi melanjutkan pelajaran.

“Semoga dengan sedikit sumbangan ini dapat digunakan dengan sebaik nya untuk masa depan yang lebih baik,” ujarnya.

Oleh Diyana Samsuddin

See author's posts